text:
Thawnthu ziak duhna thlarauin mi tur a. Ka rilru kamkitu, thawnthu lo tla ve lah a changtu thuhmun ni si, an pan lam chu Mat leh Rialtui an sawi ang mai, a tawp dan phei chu a letling chiah a ni a. Pakhat chu ‘tragedy’-a tawpin, boralna thlalerah a vâk lut a, kum rei lo têah romei angin a zâm ral a. A pakhat zawk erawh ‘comedy’ niin, lawmna ni êngah a chuang lut a, hlimin a lêng ve thung a. A eng thawnthu chu nge dik zawk ang tih hre bik loin ka thlir tawn ka thlir tawn a. Tran lam ka nei a, trahna ni loin hlimna riin a thawnthu chu tawp se ka duh a ni. Mahse, ka tran lamho thlêk dan leh ke chheh dan chuan ‘tragedy’ a tin tlatin ka hre bawk si. Chuvangin, tun thleng hian ka thawnthu ziah tum chu ka la ziak tran lo a ni. A thawnthu ruangam tur chu i han thlir thuak teh ang.
July 15, 2500 A.D: Library of Congress, Capitol Hill, Washington DC. A trobul chhui chhuah tum tlangval pakhat, a hming Jou Richard Cayvom, mingo pangti ang pu tawh, hmai fangah erawh Monglian emaw Red Indian emaw thisen zungzam atranga lo kal ni ngei tura lang si chu Library of Congress-ah hian thruin ka hmu a. He Library hi khawvela library lian ber leh zau ber, a bilding chhuat innghahna thrut zawl ringawt pawh acre 64.6 a zau, 1980 chawhma bawr velah pawh khan lehkhabu maktaduai 130 aia tam, trawng hrang hrang 460 chuanga chhuah, an lehkhabu dah tlar zawng zawng chu zawm khawmin mel 532 (km 951 vel) a sei a ni dêr tawh a. Chumi atranga kum 500 hnua a ropui chho zêl dan tur chu mahni threuha hisap mai a thra zawk ang.
He tlangval hi engah nge Library of Congress-ah kher hian a trobul zawn chhuah tuma a kal le? A kal chhan kimchang zawk chu thawnthu ka ziak huna tan (ka ziak a nih ngai chuan) dah ila. Tunah chuan, a tawi theih ang berin sawi ila. He tlangval hriat phak ve chinah chuan an chhungkua mipa hmingah ‘Jou’ a tam êm êm bakah an hming tawpah an chi hming ‘Cayvom’ a telh vek a. Hei hi a chhan zawn chhuah a tum a ni. Hemi Library-ah hian kum 500 aia tam liam tawh khan mi pakhat L.Keivom intiin Zoram Khawvel tih bu hminga lehkhabu engemaw zat a ziak kawpite chu a dah tih computer atrangin a hai chhuak a. JOU leh ZO, CAYVOM leh KEIVOM tihte chu awmze thuhmun, ziak dan hrang mai em ni ang tih heng lekhabute atrang hian zawn chhuah a tum a ni.
Mahse, Zotrawng thiam ve si loin engtin nge a zawn chhuah tak ang? Computer khawl thluak hmangin zawn chhuah a tum a ni. Khawvela trawng awm zawng zawng, ziak ngeia lehkhabua an dah luh tawhte chu computer hmangin boruak zaiah dah luh vek a ni tawh a. Trawng bul atranga thu mal tin awmzia chhut chhuah theihna Computer Dictionary thra tak COMDIC an tih mai chu an siam chhuak tawh bawk a. Trawng rêng rêng lo chhuahna zungpui hriat tawh chuan eng kau pêng zel atranga lo chawr chhuak nge tih awlsam takin a chhui thei a. Chumi khawl hmang chuan kum 2500 AD a an Saptrong danglam tawh tak, MONDOLINGUA an tih, khawvelin trawng tlanglawna a hman chuan ZORAM KHAWVEL lehkhabute chu a lehlintir ang a, a chhiar ve mai dawn a ni.
Jou Richard Cayvom chuan a pi leh pute trobul, JOU chu ZO, CAYVOM chu KEIVOM tihna ngei a nihzia leh a chi hming lo chhuahna KEIVOM ZO chu Mizorama awm a nihzia awlsam takin a hmu chhuak nghal a. Hemi kailawn a zawh thlen thleng hian, ka thawnthu ziah tum hian harsatna a la tawk lo. Chumi hmun thianghlim, a pi leh pute lo chenna ram chu ke ngeia rap ve tura biakzina kal a tum atrang chiahin harsatna lian tak a tawk ta a ni. Chu chu a chhan enge ni ta ang? A biakzin tumna ram hmel chu a lan phîr tlat vang a ni. Hmêl khat chu thawnthua Maurawkela hmêl an sawi ai maha chhia a ni a; hmêl dang erawh chu hmêl thratna dila Maurawkela a inbual hnua a hmêl thrat ang mai a ni ve thung. Chumi bakah chuan Aladin Khawnvar an sawi ai maha thra zawk, thiltihtheihna khuang mak tak, ‘Zawng khuang’ a la neih lehnghal!
Hmêl pakhat chu i han thlir hmasa phawt teh ang. Jou Richard Cayvom chuan a pi leh pute chenna ram ni thrina sawi chu map-ah a han zawng a, a hming a hmu zo ta rêng rêng lo. Sinai tlang, ro leh filh ang maiin, chung lai tlangram chu thlaler hmun, mi rauhsan hnu ram lo chang tawhin, ZO DESERT (ZO THLALER) tiin map-ah chuan a chuang a. Lui kam hnawng leh hmun hlui threnkhata khaw awmte hming zawng zawng deuhthaw chu ‘PUR” emaw “MYO’# emawin a tawp vek a. Kum 500 liam tawha map nen a han en khin chuan ram hming leh khaw hming pangngai la pu reng chu tlêmtè chauh hmuh tur a awm tawh a. Aizawl chu Aipur, Lunglei chu Patharpur, Halkha chu Hakawa, Falam chu Falamyo leh Tiddim chu Chinmyo an lo ni ta daih mai! Khaw nge a mihring cheng hmasate kha an awm tak? An ram thing leh mau kit fai vek a, mahni leh mahni inhal ral a, ruahtuiin a ram a bawikawt hnua thlaler ram ro leh filh a lo chan tak hnu, mahni leh mahni an inrawk ram hnu khan khawnge an riral tak? Kawrapson chirhdupah an pil bo ta vek em ni ang? Nge, an nghawnga hlîngtute khan bawih-ah hruaiin an sa an phuntir ta vek zawk? He thawnthu tawpna hmel hi a durin a chhia a ni.
Pakhat zawk erawh hmel danglamna tlanga chuang a ni thung. Cayvom chuan tourist map hlai pui chu a han pharh a. A pi leh pute chenna ram chu khawvela ram hring nuam ‘Green Belt’ tlêm la awm chhun zinga pakhat, hmun tin atranga chawlhzina lo kal tourist-ho fuan khawmna hmun pakhat a ni. Khawvelin hma a sawn zel rualin ram zau tak tak inhlawm khawma sorkarna siam aiin khawvel sorkar pakhat chauh a awm tawh a. Chumi hnuaiah chuan hman laia Grik-ho inrelbawl dan ‘City State’ ang deuh hlekin, ram bung tin chu an awm tawh a; inkal pawhna hmanrua changkangin a chak tawh a, eng hmun pawh ni khata thlen phak lohna a awm tawh lo a; passport leh visa a trûl tawh hek lo. Mi tinin an taksaah chhinchhiahna an pu a, chu chu an nihna hriltu, an passport leh identity card (ID) a ni. Heng lai hmun pawh hi JOULAND CANTON tih a ni a, map-ah pawh chutiang chuan a chuang a ni.
Mahni an indan hnua an hruaitu Selesih I, Selesih II leh Selesih III te hun chhungin kawrapson zawng zawng an then fai bakah an ram hausakna hnâr ber ruahtui tla leh lui hnâr zawng zawng chu a thlawna luan raltir mai tawh loin, an lui leh ruam zawng zawng deuhthaw chu an khuap a, dil mawi tak takah an chantir bâkah kawlphetha siamna khawl an bun thluah a. Kawlphetha an hman sen loh zawng pawnah an hralh chhuak a, an sum hnârpui ber zinga pakhat a ni. JOULAND CANTON zawng zawng chu thing hlu chi tinreng, hun bi kima pâr leh rah thrin chiin a khat a. Chung ngaw bukah chuan sava tinreng an lawi a; a hnuai thel hunah chuan ramsa tinreng an tla khawm a. Lui an khuap zawng zawng chu dil mawi tak, tuia infiamna leh chen hlimna hmun nuam a nih bakah sangha kulhpui a ni a. Hmun ruak leh remchang apiangah kawlphetha hmangin, fùr leh thrâl duh hun huna thlai leh pangpar mawi tak tak chin theihna ‘Green-house’ an siam thluah a. Chhuan chhama mei alh en a awm tawh lo a, kontrawl buhfai hming pawh an hre tawh hek lo. Tui chhama hawi hil aiin khawvel hmun hrang hrangah an ‘fiaratui’ thiang chu an thawn chhuak ve tawh zawk a ni.
Ka thawnthu ziak tum hi ziak ve dawn ni ta langin, engti zawngin nge i tawptir dawn? Duhthusam ringawt zuia a thawnthu i kalpui chuan ‘comedy’-in i tawptir ve duh ngei ka ring. Mahse, i thawnthu chuan thudik a zawl si loh chuan hlutna a nei lo ang. Chîk takin bih langin, kan rilru puthmang, kan mizia leh nungchang tlangpui leh kan khawsak duh dan hian a eng hmêl zawk nge hrin chhuaha i rin? Tuna a tak ngeia kan nuna kan ram leh hnam hlim thla kan ziak lai mêk hmel hi zawng a dur a, lungngaihna no a dawm a, sa seh kawr tret tak hain saiip puan a veng a, a chalah “Hnam ral tur’ tih leh a hnungzângah hawrawppuiin “Kawrapson kansar leh AIDS vei” tih a inziak a ni. Bawih nihna thirkawl an buntirna kut leh ke hmawrte pawh phâr hriin a ei hek huam tawh niin a lang. Mahse, chu chu hemi thawnthu tawpna hmêl tur chuan kan duh si lo a ni. Enge kan tih tak ang?
Kan thawnthu kal ta, kal mêk leh kal zêl tur hi Zofate zawng zawngin kan nuna kan ziah threuh a nih tlat si avangin i ziak fimkhur ang u. Finna leh remhriatnaa thuamin, huaisenna lukhum khumtirin, dikna, rinawmna leh tumruhna phaw haktirin, inhmangaih tawnna thinlung leh inthurualna leh inzawmkhawmna rilru puttirin, taihmakna leh tuarchhelna pheikhawk buntirin, thil siam thiamna leh zai zap thiamna kut i vuahsak ang u. Israelho chuan an thlahtu Abrahaman Hit mi Efrona hnen atranga ram a leisak Hebron khuaa awm, an thlahtu ram lei hmasak ber, rikawt ngeia awm (Gen.23) chu kum 4000 a vei hnu pawhin an la luah reng asin. Israelho dinhmun hial pawh chhuhsak tuma ramtrangho Zofate hian tun atranga kum 500 hnuah
Kan Zo tlang ram hi chhawrpial rûn i iang e,
Hal lo ten lungruala dar ang kan lenna
tiin kan la sa ve reng ang em? Chu chu zawhna chhan har tak, kan thawnthu ziak tum thu laimu inthlunna chu a ni.
* Originally written at Milan, May 9, 1993.
# ‘Pur’ leh ‘Myo’ chu khua tihna v eve, a hmasa hi Vai trong, a hnuhnung hi Kawl trong a ni.


c: text/html

text:
Mizoram Sawrkar, Transport Department hnuaiah IV-Grade hna a ruak e
ADVERTISEMENT
Mizoram Sawrkar, Transport Department hnuaiah IV-Grade hna 4 (Pali) a ruak a.
Dil duh chuan plain paper in bio-data leh adress kimchang leh Employment Registration Card Xerox copy nen Director, Transport Department hnenah dt. 20.10.2017 thleng dilna thehluh theih a ni e.
Hlawh chu IS 4440 – 7440 + Grade pay 1650 a ni ang.
Diltu chu ni 20.10.2017-ah kum 18 aia naupang lo leh kum 35 aia upa lo a ni tur a ni.
Upper age limit-ah huan SC/ST candidate te chu kum 5 thleng ngaihhnathiam leh theih an ni ang.
Recruitment Rules in a put angin HSLC/ Matriculate a ni tur a ni a, Middle School Level tal Mizo tawng thiam a ni tur a ni.
Sd/- R.Remmawia
Director,
Transport Department
Mizoram, Aizawl.
Source : Vanglaini

robotstxt: allowed

filter: keep


text:
Posts
Showing posts from April, 2015
Nimin a HSLC Exam result chhuaka Govt. High School Ser-chhip a\anga 1st Division-a pass mi 4 te chu he School a\anga zir-chhuak, Lalhriatrenga Chhangte, Mining Engineer chuan Rs. 5000 \heuh a pe dawn a. He School Headmaster, S. Vanlalchhunga pawhin Rs. 1000 \heuh a pe dawn bawk.
HSLC Exam-2015 result chhuakah 68.30% in an pass.
- Get link
- Google+
- Other Apps
Serchhip-a dawr rawktu darkar 6 chhungin manchhuak
- Get link
- Google+
- Other Apps
Vawiin ah District 6-ah VC thlanna neih a ni dawn.
- Get link
- Google+
- Other Apps
Serchhip District-a Polling Station List
- Get link
- Google+
- Other Apps
Education Director inthlak zing MZP in \ha an tilo
- Get link
- Google+
- Other Apps
Serchhip Bazar Building rawk a ni
- Get link
- Google+
- Other Apps
Inrinni (April 25, 2015) zan khan Serchhip Bazar building chu rawk leh a ni a, Bazar rawktute hian thawmhnawi chi hrang hrang, pheikhawk leh Make-up an zawrh Rs. 70,000/- chuang hu ruin hemi chungchang hi Serchhip Police te chuan chhui zui nghalin he thila inhnamhnawih nia hriat- C. Lalramhluna (22) leh Lalruatfela (22), New Serchhip North nia insawi ve ve chu nimin khan an man nghal a ni.
SEC in vote neih zat sawifiahna siam
- Get link
- Google+
- Other Apps
Polling Station ven ngun ngai bik 21 awm.
- Get link
- Google+
- Other Apps


text:
Hlimte'n kan bel e, poker table
Nui hiau, seih leh hlim awrawl nen
Allin leh fold karthlakin
Damchhan tumin kaichhan kan sawm
'chips min lo pe' tiin
Hei lo liama Zonunmawi
Nghei lo hian ka awm ve fo
Thiante zarah
Za lam tluang pheiduai zawh ho turin
Poker buddies lungrualna tlang kawnah
Mawlhmuar kan si thlu, titi vawrh na'n
Hlim leh lawma nui her herin
Zan kan tumtawi e keimahni'n
Tu dang ngailo, nui uar uar
Zingtian akva leng lo hramin
Laikhum belhzai rel r'u tiin
Hei lo liama hlim zan hi
Nei lo na'nge keimahnin
Poker ta sa sa
(ho khawp mai, mahse a hlu ti duh tan chuan hlu ve khawp ang)


text:
CHITE LUI FINTU PAHNIH THENFAI HNATLANG NSS VOLUNTEER TEN AN NEI
Aizawl DC Office leh Save Chite Lui Coordination Committee tangkawpa buatsaihin vawiin khan Aizawl College leh Aizawl North College NSS Unit-te chuan Chite Lui chawmtu pahnih – Chanmari Lui leh Mirawng Lui thenfai hnatlang an nei.
Chite Lui bul Chite In (Community Hall)-ah hnatlanga chhuak turte hi Aizawl DC Dr. A. Muthamma chuan thlah liamin, lui thenfai hnathawh inhuama thalai tam tak an thawkchhuak chu lawmawm a tih thu a sawi a. Chite Lui chu ram dang khawpuia lui awmte ang bawkin tihbawlhhlawh a hlawh thu leh, chutihruala Mizoram vanneihna chu a chhunga cheng ten faina leh thianghlimna kawnga hmasawn an duhna hi a ni tiin, kum hmasa lama ngaihventu thenkhatte hmalakna avanga Chite lui thenfai hnatlang neih a nih hnu khan hmasawnna a awm thu a sawi a. Thalai kalkhawmte chuan Chite Lui mawi tak thin khan ngaihawhtir leh turin Aizawl mipuite tanrual a pawimawhzia leh, thalaite inpekna kaltlangin mi tamzawkin an hriatchhuah ngei a beisei thu DC hian a sawi bawk.
He inkhawm tawi hi Pu John L.T. Sanga, Addl. DC chuan kaihruaiin, Dr. Zirlianngura, State NSS Officer cum Deputy Secretary, NSS Cell, SYS Department leh Pu Rochamliana, Secretary, Save Chite Lui Coordination Committee-te chuan thu an sawi bawk a.
Vawiin hnatlangah hian Aizawl College NSS Volunteer-te hian Mirawng Lui thianfaiin, North College NSS Unit chu Chanmari Lui lamah an kal a. College pahnih atang hian mi 150 ve ve thawkchhuak anga ngaih a ni. Nikum khan September thla ah Chite lui dung thenfai hna Aizawl khawchhunga College hrang hranga NSS Volunteer ten lo nei tawhin, November thla khan Higher Secondary School hrang hranga NSS Volunteer-te an lo hnatlang tawh bawk a ni.


text:
November 21, 2008
GOLDEN JUBILEE CONCERT
December 4th a neih tur Golden Jubilee Concert chu chak tak a hma lak mek zel a ni a. Hla pawh ngawrh tak in Artiste leh Musician ten an zir thin a, he Concert hi a hmingah Winter Unplugged tih a ni dawn a, unplugged a hla zawng zawng hi remin Praise and Worship service ang a hman tum a ni a, Session hnih a then a ni anga, 1st session-ah artiste ten an mahni hla sa in 2nd session erawh chu christmas lengkhawm ang a hman tur a buatsaih tum a ni. He concert hi Gan-Sabra (HIV +ve naupang) pual a siam a ni a, a hlawk na zawng zawng pawh he Home hian chang vek tur a ruahhman a ni.
Posted by Bja Hauhnar at Friday, November 21, 2008 1 comments
November 18, 2008
Fanu nei thar
Pu C.Lalthanmawia (Mawitea), Asst.Leader, CBKTP chuan 17th Nov, 2008 chhun dar 11:30 velah khan fanu thar duhawm tak, 3.3 Kgs chu Presbyterian Hospital, Durtlang-ah an nei. Heti hian Pu Mawitea hian fanu 5 a nei ta. Kan lawmpui em em e.
Posted by Pezo at Tuesday, November 18, 2008 0 comments
November 16, 2008
Mizoram Inthlanpui chu kan hma lawk 2nd December hian kan lo thleng dawn ta reng mai. Hemi ah hian kan veng chhung a mi mihlun tak pahnih KTP a kan Branch Leader lo ni tawh ve ve, Pu Rosiamngheta(1998-1999) leh Pu Chawngroliana (2000-2001)te chuan he Inthlanah hian an ding ve dawn a ni.
Pu Rosiamngheta (Siata) hi Aizawl North III (i.e Chanmari, Chanmari West, Electric, Zarkawt, Hunthar & Edenthar) ah United Democratic Alliance ,UDA(MPC) Ticket hming in a ding dawn a.
Pu Chawngroliana (Patea) North-I (Durtlang, Selesih, Bawngkawn, Chaltlang, etc)-ah National Congress Party (NCP) ticket-in a ding dawn bawk.
Thalai te leh veng chhung a mi ten tling ngei se kan duhsak in tawngtaina ah pawh theihnghilhlo i la, he inthlan lo awm turah hian kan ram hruaitu tur midik leh rinawm, Pathian tih mi kan thlan ngei theihnan Pathian hnenah kan dil in inthlan hun chhung a boruak muanawm tak kan neih theih nan i tawngtai ang u.
Posted by Bja Hauhnar at Sunday, November 16, 2008 0 comments
Mobile Handset
Ka handset (Samsung zawk hi) hi ka hman tirh kha chuan a configuration hi a ho ka ti angreng viau a, a chhan chu - Mp3 players a awm lova, camera (VGA/Mp4 tec) a nei lova, application a dah belh theih loh va, external memory card a nei lova, Bluetooth te chu sawi loh law law chi. SMS a thawn ve theih a, phonebook (500 entries) a nei ve a, chu zawng chu a ni mai.
Mahse ka hman tak tak hnu chuan handset changkang ve deuh hlek ka hman lai ai khan hunawl ka ngah phah ta daih mai tih ka hre chhuak a. A chhan chu Mobile handset hi tunlai hian a tua pawh mai hian kan lo khal nasa hle a, Games, SMS, Music player, Camera, Picture viewing, etc etc atan hian kan hun kan lo seng nasa hle mai. Tunlai changkannain a hrin chhuah ni bawk mahse, kan time table tidang dawrh khawpa hmasawnna kan dawn a nih avang hian hetiang hman chungchangah ngaihtuahna kan sen thiam a pawimawh hle.
Posted by Pezo at Sunday, November 16, 2008 0 comments
November 15, 2008
GOLDEN JUBILEE SPORTS Contd.
Golden Jubilee Sports neih mek chu tluang taka chhunzawm zel a la ni a, tunkar 13th leh 15th Nov. 08 ah Basket Ball, Volley ball, Kawikah, Football Final, Throwing events(shot put, discuss & Javelin) te leh Inhruipawh te a group hrang hrang in el na neih a ni in hun hlim awm tak, tang tak leh nuam tak mahse thianghlim taka hman a ni. Tin, ni 18th Nov.08 zanah Computer Games leh Debate hmanga intihsiakna neih leh tur a ni a, Computer Games ah hian mipa in Fifa 2008 an khel anga hmeichhia in Tumble Bugs an khel bawk ang. (Medal lak zat te hi Logos lamah rawn tarlan a nih ang in lo chhiar mai tur in kan in hriattir a ni e)
Posted by Bja Hauhnar at Saturday, November 15, 2008 0 comments
November 9, 2008
GOLDEN JUBILEE SPORT
Golden Jubilee denchhen a Golden Jubilee Sport chu dt. 8th Nov. 2008 khan tan a ni ta a, Sports item hrang hrang bakah Games chi hrang hrang te a Group intihsiak ni pah fawmin intihhlimna neih tur a ruahmanna lo awm tawh chu tan a lo ni ta. He Golden Jubilee Sport hian tun thla chhung awh tur a ruahmanna siam a ni. Tuna Group tin ten medal an dawn zat chu:
Daniela Group - 3 Gold
Ezekiela - 4 Gold
Jeremia - 7 Gold
Isaia - NIL
(Nakinah chanchin kimchang leh chiang zawk a rawn tarlan a ni ang)
Daniela Group - 3 Gold
Ezekiela - 4 Gold
Jeremia - 7 Gold
Isaia - NIL
(Nakinah chanchin kimchang leh chiang zawk a rawn tarlan a ni ang)
Posted by Bja Hauhnar at Sunday, November 09, 2008 0 comments
Subscribe to: Posts (Atom)


text:
3.“Bible hi Ringlo mi (Pagan) Roman Emperor Constantine-an ama mimala a Phuahkhawm leh Lâk-khâwm a ni a. Council of Nicea 325 A.D khân Emperor Thupek an pawm tawp a, Emperor Duhthlan ang takin Thuthlung Thar Bible-a telh leh telh loh tur an thliar hrang mai a ni. Emperor Constantine Thupekin the Lost Gospels -te chu an lakhâwm a, an hâl vek nghe nghe a ni”
Wednesday, November 19, 2014
The Da Vinci Code Dâwt Sawi Hailanna - Part-1
Posted by Dr John Hlychho at Wednesday, November 19, 2014
THUHMAHRUAI
3.“Bible hi Ringlo mi (Pagan) Roman Emperor Constantine-an ama mimala a Phuahkhawm leh Lâk-khâwm a ni a. Council of Nicea 325 A.D khân Emperor Thupek an pawm tawp a, Emperor Duhthlan ang takin Thuthlung Thar Bible-a telh leh telh loh tur an thliar hrang mai a ni. Emperor Constantine Thupekin the Lost Gospels -te chu an lakhâwm a, an hâl vek nghe nghe a ni”
Lal Isua’n “Êng fate aiin he khawvêl fate hi an tûnlai kawngah chuan an fing zawk” (Lk.16:8) tia a lo sawi tawh angin, he Dan Brown-a Ngaihruat Lasi Thawnthu Phuahchawp “The Da Vinci Code” hi Kum 2003 khân chhuah (published) a ni chauhva, tunah hian khawvelah 40 million copies an hralh dêr tawh a, ţawng hrang 40 chuangin an letling tawh. Lal Isua ringlote hian Lal Isua chanchin a chhe thei ang bera ziakna thehdarh leh sawidarh dân chu an thiam hle tih a lang chiang khawp mai.
Dan Brown-a hi Zirna lamah chuan graduate ve hrâm a ni. A Thawnthu Bu ziaknaah hian Research pakhat mah nei lova The Da Vinci Code kha ziak a nihzia May 25, 2003 khân CNN hmaa interview-naah a sawi chhuak a. Kum 2006 khân The Da Vinci Code chu Mi ziak-tawh-sa ama ziak niawm taka a insawi avangin “Plagarism Case”-in Court-ah an khing a. Chuta a inpuanna chu, “Hun ka neih tam loh avangin The Da Vinci Code pawh hi ka la chhiar-chhuak lo hrim hrim a. Ka nupui Blythe Brown ziak a tam zawk a. Email-in a kaih-tawi (summary) min rawn thawn ve ţhin chauh zawk a ni” a ti ta a nih kha!!!
Hemi ni aţang phei chuan, khawvela Scholar & historian ţha ber ber leh rintlak ber ber (respected & reputed professional historians, scholars leh experts)-te chuan The Da Vinci Code hi an ring lo bur tawh nghe nghe a, Dan Brown-a Thawnthu Bu ‘The Da Vinci Code’ hian Dâwt (Thudik Lo) 99% a pai niin an ngai ta hial a ni. Thawnthu Phuahchawp (Fiction) a nih tlat avangin dâwt tel ţeuh pawh nise a awm tho mai.
The Da Vinci Code tum ber chu Bible leh Kohhran Sawichhiat hi a ni tih a lang chiang hle. Dan Brown-a hian a Thawnthu Bu The Da Vinci Code hi research a neihna aţanga a ziak leh expert-te kaltlanga (references to numerous historical sources, historians and scholars) thilthleng dik tak (history) a ziak anga a insawi rinawm viau laiin, Thudik Lo hlir, Thudik Chanve hlir a ziak a. Uluk taka a Thawnthu Bu (the Da Vinci Code, the Lost Symbol, Angels & Demons)-te hi chhiar phei chuan, Dâwt/Thudik Lo (Biblically, Historically, Geographically, Scienctifically, Symbolically, Religiosly, Mythologically & Grammatically Clear Errors) Ziak Belhkhâwm hi 104 lai a tling a ni.
Tin, The Da Vinci Code leh The Last Temptation of Christ te Thulâkna hnâr ber, The Lost Gospels tia hriat heng- Gospel of Phillip, Gospel of Mary Magdalene, Gospel of Judas, Gospel of Thomas, Gospel of Peter, Gospel of Barnabas, Paul Epistle to Laodiceans, etc., (all rejected by early Church’s Council), bâkah The Da Vinci Code nen-a Ţhenhran-theihloh Satanic Signs Chungchângte pawh rawn Post chhunzawm ka tum leh ang. Vawiinah chuan The Da Vinci Code-a Dâwt (Thudik Lo) In Ziak 7-te chauh tawi tete-in kan khel rih dawn a ni.
1.“Chanchin Ţha Bu 80 (Lost Gospels) chuang a awm a. Chung zingah chuan Matthaia, Marka, Luka leh Johana-te chauh Thuthlung Thar Bu-a telh atân thlan an ni.”
CHHANNA:- Kohhran hmasâten Chanchin Ţha Bu atâna Pawmtlaka an ngaih, AD 150 hma lama ziak-te kha Bu 80 chuang (including the lost gospels) a awm lo hrim hrim, Dâwt muhlum a ni. The Lost Gospels zinga dik teuh ber, Bible-ah pawh tarlan (Kol.4:16)- Paul Epistle to Laodiceans pawh khi, hmuh-tur a awm na a, Tirhkoh Paual ziak a NI LO tih chiang taka hriat a nih avangin hnawl a ni bawk. Chanchin Ţha Bu 4- Matthaia, Marka, Luka & Johana te hian Fiahna & Teh chikima tehna an paltlang a, rintlâk leh pawmtlâk (authentic) an nih avanga Bible-a telh an ni zawk. Bible-a Bu 27-a telh-te reng reng hi Second Century hma lama ziak vek an ni a, in-kungkaihna ţha tak leh thûk tak nei (closely related & connected) an nih vek avangin Bible-a telh tlâkah an ngai chauh zawk a ni. The Lost Gospels- The Gospel of Philip, and The Gospel of Judas, The Gospel of Thomas, Gospel of Mary (Magdalene), Paul Epistle to Laodiceans, etc., te hi Second Century hnu-a ziak an nih bâkah Bible Bu 27-te nen inkungkaihna an nei tlêm hle a, chuvang chauhva nnawl an ni.
2.“Bible hi Pathian hnen aţanga kan dawn a ni lova, Mihring siamchhuah chawp mai a ni. Mihringin history anga a record ve pakhat mai a ni a, lehlin dân hrang hrang, belhchawp leh siamţhat (countless translations, additions, and revisions) tam tak, sawi sen loh aţanga Siamchhuah a ni."
CHHANNA:- Bible hi Pathian thâwkkhuma pek a ni. Bible hi Original Documents engemaw zât lâk-khawm aţanga lo piang a ni a, tihdanglam a ni lova (the biblical documents are static & unchanging), nghet takin Nicea Khawmpui hmâ aţanga tun thlengin nghet takin ala ding reng a ni. Bible Lehlin hrang hrang (Bible Versions/Revisions) awm te hian Bible Original Documents hlutna an ti-pung zawk a, Pathian fin zia chhui phâk loh a nihzia tichiangtu leh Mihring finna nêpzia tifiahtu a ni zawk a ni.
3.“Bible hi Ringlo mi (Pagan) Roman Emperor Constantine-an ama mimala a Phuahkhawm leh Lâk-khâwm a ni a. Council of Nicea 325 A.D khân Emperor Thupek an pawm tawp a, Emperor Duhthlan ang takin Thuthlung Thar Bible-a telh leh telh loh tur an thliar hrang mai a ni. Emperor Constantine Thupekin the Lost Gospels -te chu an lakhâwm a, an hâl vek nghe nghe a ni”
CHHANNA:- Brown-a hian Dâwt muhlum a sawi. Council of Nicea 325 A.D khân, Bible-a telh leh telh loh tur (the Canon, the standard biblical books) chungchâng an sawi lo hrim hrim. Emperor Constantine kha A.D.337-ah a thi a, a thih hnu fe, kum 82 hnu-ah Thuthung Thar Bible-a telh tur chungchâng chu Council hrang hrang- Councils of Hippo (A.D.393) leh Carthage (A.D.397)-ah te an sawiho chho a, Carthage A.D.419 ah tuna kan Bible hman lai hi pawm fel a ni ta chauh a ni. Emperor Thupek-a the Lost Gospel Bu-te an hâl hi khawi history (church or secular)-ah mah record a awm lo, Brown-a Dâwt phuahchawp a ni.
4. “Council of Nicea 325 A.D khân Lal Isua Pathianna/Pathian Fapa (deity of Christ/son of God) a nihna chungchâng kha Emperor Constantine-a Thupek avang chauhvin an pawm. Vote an lâknaah pawh tlêm-tê chauhvin an tam zawk a (relatively close vote), hnehna an chang ta hrâm a ni.”
CHHANNA:- Brown hian Dâwt bawk a sawi. Council of Nicea 325-in Lal Isua Pathianna (deity of Christ) leh Pathian Mihringa a lo channa chungchâng reng reng a sawi lo. Kohhran hmasa hun aţang tawh khân Lal Isua Pathianna (deity/son of God) hi sawi tam ngai lova pawm ngheh tlat a ni (Mat.2:2, 11,16:13-16, John 1:1, 14, 9:35-38, 1Kor.1:2, Kol.2:9, Heb.1:6). Amaherawhchu, Bishop Arius-an A.D 318 khân, “Isua hi thilsiam (created being) zinga pakhat a ni” tia a zirtir tâk avangin Kohhran-ten an rinna tihngheh nân leh Zirtirna Dik Lo do nân Constantinople-ah Inkhawmpui kovin, Arius-a Zirtirna chungchângah hian Vote lâk a ni a, Bishops 316 ten ARIUS ZIRTIRNA CHU DIK LO an ti a, Bishop 2 ten Dik an ti thung. Hemi hnu hian, Council of Nicea 325-ah Nicea Thurin (Nicene Creed) duan-chhuah a ni ta nghe nghe a. Council of Chalcedon 451 A.D chuan, Lal Isua Pathian famkim (fully God) a nihna leh Mihring famkim (fully man) a nihna chiang deuh hlekin a chhui bawk. A nihna takah chuan Gnostic Gospel-te hian Lal Isua Pathianna leh Mihrinna (deity and humanity) an pawm kawp ngai lo, pakhat zawk zawk an hnawl ngei ngei tih hi Dan Brown hian a hre lo emaw ni???
5."Nula Thianghlim laka Isua Pianna (Virgin birth of Jesus) hi Entir nei thawnthu (metaphorical stories) mai chauh a ni a, thil thleng tak tak a ni lo. Kristianna hian Ringlo mite hnen aţangin ngaihdân leh suangtuahna tam tak an lachhawng a ni (christianity borrowed its ideas from pagan sources) chungte chu Bible-ah an ziak mai a ni."
CHHANNA:- Kristian-te Bible leh Kristianna hi Entir nei thawnthu leh a phena entir pawimawh tak nei satliah (metaphorical stories with hidden meanings) a ni ringawt lo. Bible-a in ziak leh Kristianna hi chiang taka fiah theih a ni. Lal Isua chanchin, a rawngbawlna, a thihna leh thawhlehna thu te hi khawvela thil thleng tak tak (historical facts) an ni. Bible-a Thuziak-te hi a taka Hmututeten (witnesses) an thil hmuh leh hriat an record a ni. Thil thleng tak tak ni lo ta se, a hmuna awm Judate khuan nasa takin an sawisel ang. Bible-a inziakte hi Sakhaw dang aţanga entawn pakhat mah a awm lo. In-anna lai a awm ve ţhin avanginSakhaw dang tihdân a lachhawng (copied) tihna a ni lo. Sakhaw dang ten Kristian Bible an lachhawng nasa zawk daih (e.g. Quran). Hetiang ngaihdân âtthlak hi Scholar/Expert/Historian tumahin an la chhâk-chhuak lo. Dan Brown-a Dâwt puar-pawleng ni-awm renga mawi a ni e.
6.“Judate chuan Pipute aţanga an tih ţhin dân angin, Temple-a Pathian an biaknaah Sex hi sakhaw thila serh leh sângah an hmang ţhin (Jewish tradition involved ritualistic sex in the Temple). Judate Pathian hming YHWH pawh hi a Nu (feminine) leh a Pa (masculine) hming lâk-kawp- JAH (male) leh HAVAH (female, pre-hebraic name for Eve) a ni. Juda-mipa Pathian be tura Temple-a kal-te chuan Temple-a Puithiam hmeichhiate (priestesses) chu Sex an hmanpui ţhin. Sakhaw thila Sex hman chu Pathian hmuhna (tawhna) kawngah an ngai (concept of sex as a pathway to God).”
CHHANNA:- Dan Brown-an Judate leh Kristian-te min puhchhiatna hi a râpthlâk (horrendous & blasphemous) tak zet zet a, min puhchhiatna ai mah hian a Dâwt sawi hi ala râpthlak lehzual awm e. Bible-ah leh Thuziak dang (secular source)-ah Judate Temple-a Hmeichhe Puithiam (priestesses) an thawh thu khawiah mah a chuang lo, Dan Brown-a Dâwt phuahchawp bawk a ni. Judate Temple-a Hmun Thianghlim Ber (Holy of Holies)-ah phei chuan Puithiam Lalber pawhin kum 1-ah vawi 1 chiah a lut thiang nghe nghe a. Temple-a Inthawina rêng rêng hi Pathianin tih dân tur a hrilh (instructions) ang ni lova, rui chung leh thil ţha lo (thianghlim lo) tak tichunga Inthawina hlân-tu Puithiam-te chu an thih-phah hial zawk thu kan hmu a ni (cf. Lev.10:1-13).
Tin, Israel-te Pathian hming YHWH hi a nu leh a pa hming inkawp aţanga chhuak a ni lova (not derived from a masculine and feminine set of words). Exodus 3:14-a kan hmuh ang hian, YHWH hi Hebrai Hawrawp 4 (four letters of Hebrew) an ni zawk a, YHWH hi NEUTER GENDER a ni a, a nu emaw, a pa emaw sawina a tel lo bawk. Dan Brown-a hian Dâwt bâk sawi tur a nei lo ve.
7.“The Gospel of Philip, Aramaic ţawnga ziakah chuan, Isua leh Mary Magdalene hi an innei a, fate pawh an nei. An inneih hmâ pawhin Isua’n Mary Magdalene hi a hmui-ah a fâwp fo tih a in ziak. Isua hian Mary Magdalene hi “Ka Nupui” tia a koh thu hi a in ziak nghe nghe a ni.”
CHHANNA:- He Dan Brown-a Dâwt phuahchawp hian ţanchhan tur khawiah mah a nei lo. Bible-ah leh History (biblical & secular historical record)-ah Isua leh Mary Magdalene inneih thu hi a awm lo hrim hrim. Gnostic Gospel-ah tak ngial pawh hetiang lam hawi hi hmuh tur pakhat mah a awm lo. Tin, GOSPEL OF PHILIP HI COPTIC (LANG OF EGYPT)-A ZIAK A NI A, ARAMAIC ŢAWNGA ZIAK A NI LO. Hei hi Dan Brown-a hian a hre lo leh pek a ni ang. Brown-an, Greek Koinonos tih chu “Spouse”(nupui/pasal) tihna a ni, tia a sawi hi a tisual leh hle bawk. Bible-ah leh Greek ţawngah hian, Koinonos hi ‘nupui/pasal (marital relationship) sawi nân hman a ni ngai lo’ hrim hrim. He Grk. Koinonos ţawngkam hi Ţhian, Thawhpui leh Rawngbawlpui (companion, friends and associates)-te sawi nân hman a ni zawk.
He Gospel of Phillip-ah vêk hian, “Krista chuan Mary Magdalene chu Zirtir zawng zawngte aiin a hmangaih bîk a, a (===)-ah a fâwp fo ţhin a” tih a inziak a. Hei hi la-vâwngin Dan Brown-a chuan, a Ngaihzawng/Nupui (lover/spouse) a nih avangin Isua hian Mary Magdalene hi a “hmui-ah a fâwp (kiss) fo ţhin a ni” a ti!! Dan Brown-a khawngaithlak êm êm-na pakhat chu, a thil hmuh loh leh hriat loh-te chu a hmuh hnu leh thutak ang maiin a sawi ţhin hi a ni.
He Gospel of Phillip-a thu inziak hi pawm dawn ta pawh ni ila, thil buaithlâk tak ala awm cheu mai!!! Bracket chhunga thu khi Original Manuscript-ah chuan a kua (hole) a awm avangin engmah a inziak lo (blank)!!! Chuvangin, Isua’n Mary Magdalene-i a fâwh-na lai tak khi, a khawi berah nge tih a chiang chuang lo, E.g. hmui, kâ, biang, chal, bân, kut, ke (lips, mouth, cheek, forehead, arm, hand or foot). Chuvangin, Greek ţawng leh Original Manuscript aţanga chhui chian chuan, “Ţhian” tih ţawngkam leh “Fâwp” tih ţawngkam khian Lal Isua nupui neih leh neih loh a kawk lo. Thuthlung Tharah chauh pawh ni lovin, he Gnostic Gospel of Philip-ah ngei pawh hian, “infawh chu thlarau lama inzawmna entirna” a nih thu (the book of Philip uses the image of the “kiss” as a metaphor for spiritual communion) a chuang reng a!!! Dan Brown-a hian Dâwt a sawi duh avang leh Lal Isua a Sawichhiat duh avanga hetiang zawnga thu a la-kawi lui tlat hi a pawiin a zahthlâk hle a ni.
A reng reng thu-ah, Bible hian Lal Isua leh a chhungte chanchin, a pawimawh zual zawng zawng- a nu leh pa, a unaute bâkah, a zirtirte nu leh pa leh an nupuite chanchin thlengin a sawi lang vek a. Hetih lai hian, Lal Isua’n nupui a neih thu reng reng Thuthlung Thar Bu 27 zinga pakhat tê mahin a thawi pawh-a an sawi lang lo hi… thil mak tak a ni. Hei hian Lal Isua khân nupui a nei lova, Kros-a a thih khân ala tlangval ngei a ni tih a tichiang hle a ni. Gnostic Gospel of Philip sawi ang khi a nih phei chuan, Lal Isua hian Nupui nei ni ta se, Kross-a a thih dawn-a thlaphâng taka a awm lai khân, Zirtir Johana hnenah khân a nu Mary mai ni lovin, a nupui Mary Magdalene pawh lo enkawl turin a ngen êm êm ang, a Nupui chu a ngai pawimawh zawk ngei ang tih a chiang a ni. Chuvangin, The Lost Gospel- Gnostic Gospel of Philip leh Dan Brown-a hian Lal Isua leh Mary Magdalene-i te chungchângah hian Dâwt muhlum an sawi a ni tih a chiang e.
“DAN BROWN-A DÂWT SAWI” CHHUNZAWM LEH TUR-TE…
==>Mary Magdalene-in Tirhkoh Petera Dinhmun a chuh, ==>French Lal khu Lal Isua leh Mary Magdalene-i thlah thisen kai a ni, ==>Isua kha Zawlnei Mihring thi-thei satliah ve mai a ni, ==>The Last Supper-ah khân Mary Magdalene-i a awm ve (Johana a awm lo), ==>Mona Lisa leh Aigupta pathiannu an inzawm, ==>Opus Dei, ==>The Nag Hammadi Dead Sea Scrolls an hmuhchhuah zinga Gnostic Lost Gospels te kha Thuthlung Thar Bu-te aiin an hlui (ziak hmasak) zawk an ni, etc. a tih te chu,
NEXT POST-AH KA RAWN CHHUNZAWM LEH ANG…
0 comments :
Subscribe to: Post Comments ( Atom )
Popular Posts
-
TABLE OF CONTENTS: 1. World Alliance of Reformed Churches Opinion on Wrongful Convictions of Innocent People, 2. Jesus Christ ...
-
1. Thu Hmatheh: Kum 1986, Shillong-a lehkha zira ka awm laiin Mizo țhian zaho awmkhawm chu hnamdang tlangval hian “ Mizoramah dil li...
-
Sodom means “place of lime” and Gomorrah means “submersion.” These cities are notorious for their wickedness and rebellion agai...
-
The Meaning of Freedom - Remembering Indian Freedom Struggle (65th Anniversary of Glorious Independence, 2011)1. INTRODUCTION: The word “Freedom” is a popular word and has been used more than ever since the decision to dismantle the Berli...
-
King Solomon & Shulamite The Woman of Shulam In only one instance does the Song of Solomon identify the bride in the poem as...
-
1. THU HMATHEH Matthaia 21:1-22 chhung thu ațang hian Expository Sermon ngaihthlâk kan tum ang. A thui deuh dawn avangin Sermon 4-ah kan ț...
-
Introduction: Lal Isua thawhlehna hi Kristian-te tan a pawimawh em em a. Sakhaw dangte aia Kristian Sakhua a chungnunna leh a danglam...
-
Rank & Name & Mark Medical Group 1 Lalnunhrili 182.25 2 Lalhmingsanga 181.75 3 Lalremruati Chhakchhuak 177 4 Lalhmingm...
-
BIBLE KAN HRILHFIAH DÂN HI A DIK LO ELO??? (A Pawimawh Lutuk. Ulûk Takin Chhiar-chhuak Hrâm Rawh Aw)1. THU KAMKEUNA Bible hi mahni rilrêm zâwng leh kan awm dân milh (khawsak/nungchang support) tura kan hrilhfiah a, kan sawi-rêm a, kan faw...
-
1. Porn & Addiction - Sex Out of Context On a cold, dark night, there's nothing better than a blazing fire in the f...


text:
mite’n tunah chuan i nu i ang min
ti ve ta a, i pa ang maiin tawngtai thin ta che min ti bawk a
hmanah
:- nun thuruk haichhuak tura siam ka nilo tih pawh ka hriat
hmain mite chuan min lo nihsawh dauh tawh a, nuihsawh ka ni tih reng reng ka
hre ngai lo. Tunah pawh ka hria a ni lo a, ka hrelo pawh a la ni chuang lo- ka
haider lui tlat thin. Nun thuruk haichhuak tur hian engngemaw haider zuk ngai
fo va! Chupawh an tihdan ka lak
hmanniah:- hmangaihna hi engnge
anih tih a zir a zir tham a nih hmain min lo zirtir daih tawh a, ka
zir ani tih ka hria hmain ka zir chho a,
zir zawh theih a ni lo a ni tih ka hriat meuh chuan min hmangaihzia leh ka
hmangaihzia hi a teh a teh chhuah rual a ni lo tih ka hrechhuak ve ta! Annni
tan chuan nun hi hmangaihna a ni si a
mit inzimhleih sen sun, biang
puar leh mawng vuai val deuh hmeichhe naupang, nilenga thian mumal kawm nachang
hreloin balu-a inawmtlei thei hmeichhe naupang mak tak mai kha
anu leh a tan lo chuan hmangaih a har awm mang e aw ka ti fo thin.
Hmeichhe naupang dang kawrpuk
leih haa duhawm tak tak te an hmuhchang pawh a a kut zat avanga thingpui nohnih
lum kep ziah ngai fanu an neih avangin Pathian hnenah lawmthu an sawi fo a, engkimah
lawmthu sawi nachang ka hriat phah ve ta-chupawh an tihdan ka lak!
Tichuan:- mite chuan a nu leh pa
a ang lo mang e an ti fo thin a, lungloha lak nachang ka hre ngai lo.
Chhungril nun ni lo a pawnlam an en vang mai a ni tih ka hre hek lo. Anni erawh
chuan engkimah anmahni ka ang a, an fa bik ngawih ngawih ka ni tih min hrilh fo
a- ka chhungril zawng zanwg min lipse vek hnu pawha min la zir chian zel vang
zawk a ni. Chhungril nun en nachang ka hriatphah a, ka en mai atang leh ka teh
dan mawlte hi a tawpna a ni lo tih ka
hre ve ta- chupawh an tihdan ka lak!
Engkim mai ah hian hlim tum tan chuan
hlimna a awm a, tah tum tlat tan paw’n tahna a awm tih ngawi renga min zirtir
chauh a ni lo, chu zirtirna chu ka pawm an duha, ka nunah an tuh tlat bawk a-
chu chu awmzia a nei a ni tih lah ka
hrechhuak har phian.
Chunglam:- hlau leh khur chunga hringnun hman hahthlak zia hi ka la
tem lo a, a siper erawh ka hmu ve tawh asin. chung hunah te chuan alawm ngawi
renga van lam an en tlat thin na chhan chu. an nun an chhui let a, thil awmdan
an ngaihtuah a, engnge maw min siamtu- mihringte chunga thunei tlattu a awm a
ni tih chiang takin an hria a, an ring
tlat a, an bel tlat thin.
Chumi an en tlat thin chu tunge a
nih tih ka hriatve hma hauh atangin chunglam min enpui a, keimah ang bawkin
hlim leh lungngaihnia chunglam kawka chawimawia fak tlat a, dila thlen nachnag hrelo mi tam tak an
huikhawm fo thin. Hengte hi tunah chuan tih ve nachang ka hria a, ka lungngaih
apianga van ka en tlat thin nachhan chu a chiang ta- an tihdan ka lak a ni.
Mi danglam bik lo:- an ni zawng hmel ena midangte laka inchhuanna
tlak an ni lo. Mongolian thlah biangpuar chawnping bak an an ni bik lo tih
hairual an ni lo a, duhawmna hranpa em em an nei bik lo. Thim thil lah nise
chuti bawk- mite’n chhuang takin chumi chu an ni a tiin sawi ngailo mahse kan
unau tan zaawng annni tluka mi duhawm leh Pathianin a siam fuh bik an awm kher
awm lo e. chhungkaw neinung leh hausak zarzosak tur neiloin, a lirthei chuan
zat pawh chhiarsenloh ni bik loin, khawvel deng chhuak vek thei khawpa thiam
bik neiloin, bai mawlte siam bak thiamlo mahse mi nu leh pa te zawng kan awt
bik teuh lo. Nun nawn lehna hi a awm a nih tak tak ngat zawngin anni bak nuleh
pa atana dil tur ka hre hauh chuang lo
Ka hluin ka mawi a ni :- mawina hi a tehtu a zir a ni an ti fo thin a;
hmeltha pawh a tehtu a zir an ti fo thin. Mi chak tak niin ka inhre ngai lo ,
mi paukhauh leh tawhkhirh tak niin ka inhre ngai hek lo. Khawvel hian hmeichhe
huaisen tak ka nih thu an puang ngai dawn lo.
Hmeltha niin ka inhre lo a,
duhawmna neiin ka inhre hek lo. Chu zawng zanwg piah lamah chuan mi vanduai ber
niin ka inhre fo thin. Darhtlalangah ka inen a; maiwna leh duhawmna reng reng
ka neihloh zia ka inhrechhuak a, darthlalang hmaah ngei chuan ka’n innuih sen
sen a, ka mawilo zual niin ka inhre fo thin.
Mite’n min sawiselna te chu chaw atan ka rin avangin nun hi nun a nihna angin ka hmang lo fo a, nun hian ka
chunga zah a ngaih vangin chhia lah ka chham thul.
Tunah zawng ka in en a, mawi ka
inti a, duhawm ka inti a, darthlalanga
pawh ka inen nawn leh fo thin. Hman atanga tun thlengin mi miah chuan ka la
ngai reng a; khawvel mihring heti zozai zingah ian duhawm fal nihna ka la nei
chuang lo midang mitah chuan. En teh! Min tehtu tehna atanga ka inen hian
chakna te, duhawmna te, sawifiah mai thiehloh khawpa nasaa mawina te hi ka hnenah
a inbel chhuak vek asin. ka nu leh pa mit atanga ka inen chian poh leh ka
mawiin ka hlu a, mi duhawm tak leh hmangiah phu bik riau niin ka inhre htin—an
mit atangin ka inen miau a.
Mite chuan mi ang ka ni tih an
hrelo fo a, ngaihtuahna mawi leh thianghlim tak kapu ve thin a ni tih pawh an
hrelo fo hial awm e. chuti chung chuan mi chak niin ka inhria a, mi thiltithei
leh tha famkim niin ka inhre fo thin. Midang mit atang niloa ka nu leh pa mit
atanga ka inen tlat avangin chakna sawisen loh leh khawvel hial pawh ngam
theihna ka lo nei ve ta-an zarah.
Mi mak:- thinrimna hian nun engzat nge a suat tawh tih ka hre lo.
Thinrimna bawk hian nun khuakhurumah mi za tel mai pawh nilo, a sang tel a nuai
tel pawh a ni mahna a tlakhlum pui tawh a, chung thinrimna atang chuan kalkian
ka zir fo a, kalsawn a, hnungchhawn a sirdawh pawh ka thiam ve dawn ta. Chu pawh
an tihdan ka lak!
Minute khat pawh khawvelah hian a
nung ve tawh a ni tih ka hriat ngai reng reng loh; anni pawhina an hriat ngai
bikloh mihringte chu mi vannei ber anni
tih an hrilh nawn fo thin a, hmangaihanin an nun an lei a, chung mite’n an
hmangaihna dawn avanga an nun an leihbuak bawrh barwh tluka hmuhnawm ka la hmu
lo-chupawh an mahni vang vek! Tunah chuan ka hmelhriat ngai miahloh leh an
hmangaihna ka phutchhuah ngam hauh lohna turah te, ka beisei ngam miah lohna
turah te pawh hmangaihna pekchhuah a, ka nun leihbuak ka chin ve phah
ta-chupawh an tihdan ka lak!
Thawhrimna rah hi a thlum tak tak
a ni tih hrelo mihring heti zat zingah hian a thlumtui zia ka hria a, in nawn a
tem nawn fo ka duh thin. Chu taihmakna rah thlum tak maiina ka taksa, ka rilru
leh ka thlarau a fan chang apianga Eden anchhia lo mawi letling zia ka hriatna
tluka hriatna hlu hi a awm thei angem aw
ka ti fo thin.
Nilengin;- zing chuan zing hman tur min pek chu a tih tur a ni a,
chhun paw’n chuti bawk. Zan chuan a tih tur a ti a- zan thiang reh lai takin;
nia, zan thiang reh lai tak ngeiah chuan hmangaihna chuan min ei zo fo
thin. Ruah chuan a tih tur a ti a, a sur
a, ni paw’n a tih tur a ti a, ni a sa thin. An fate hmangaih chu an tih tur a
ni tih an hria a , khuanu’n a tuk an tih tur tih zawh ni an nei dawn lo. Chuti
chung chuan an fate an hmangaih a, chu hmangaihna chu leia en ch lah ni lo. En
teh, ni hian a tih tur bak a ti ngai em ni? Anni erawh chuan tih tur tuk annih
bak an ti a, an hmangaihna chuan engtik lai pawhin an khawvel tuam hlawm an tum
tlat a, chu hmangaihna chu a lei a lei rual ni lo mahse kawlkil thleng pawha
thleng turin an pe chhuak thin. Tunge faklo reng ang.
An zirtirna te chu a bua a ziakin
dahlo mahse kan nun hian a ziak a, mite’n min chhiar a, min chhiar nawn fo
thin. Nun hi a zahawm a, a hausa a, a mawiin a duhawm a, dam te hi a thlakhlelh
awm ngawih ngawih thin- an mahni avang chauh hian. Hlau leh khur chunga hring
nun hman tum si khan tunah zawng nun duhawmna leh mawina ka tawng ve ta an
zarah.
Thian- anni chu ka thian an ni satliah lo, kan thiantha ber an ni
a, mi tam tak thian an ni bawk. Nunin vawi tma tak min hnuaichhiah a,
pianmawina leh duhawmna te, hmelmawina leh thatna te’n min kalsanin he khawvel
ramro takah hian min hnutchhiah mah se an ni ka nei tlat dawn a ni tih ka hriat
chianna hian khuarum mawnga eng de ve ve chu min hmuh tir thin. Mi e’n chhe ber
min th lai pawha duhawm bera min hre tlattu an nih avangin anmahniah ka innghat
ngam a ni. Chu tluka thian rinawm chu an awm thei dawn em ni?
Ka tan leh an chhungte tan chauh
an nung lo a ni tih hi ka hmuchhuak ve ta. An mahni hretu te leh hrelo tute tan
thlengin an nung a, chu lo a liama nun hausa- tunah chuan an chhehvela nung leh
chetla te chuan un hausa kan lo neih ve phah ta- chupawh an tihdan kan lak
Hmanah chuan mite’n min en liam
mai mai a tunah zawng a nu leh pa ang maiin a zawng zawng nen hmangaihna a pe
chhuak ve ta min ti asin-an zarah.
An mahni ka en a, ka en nawn leh
a, vanlam ka hawi a, ka nu leh pa ang tlat ni turin Pathian hnenah ka dil fo a
msi@rose


text:
eCommerce i tan ve tawh ang u hmiang
Technical lampang PHP MySQL, ASP tih vel lam chu rawn ziah a ni dawn lo a nia. ecommerce hi a him tawk a, kan ram kilkhawr te tak te atang hian electronic hmang a khawvel in sumdawn tawnn hi kan hman tangkai ve theih zia kan ziak dawn nia…. to be continued
Comments
Comments
Comment from Ditto
Time February 5, 2010 at 9:24 pm
maawm AOC 24″ V24t LCDTV kha ka va lei duh ve
Comment from admin
Time February 5, 2010 at 10:20 pm
I order hmu lom, vawiin atangin kan update tan a, naktuk ah kan rawn call ang dawr atangin, kan rawn thawn dawn nia.
Comment from Ditto
Time February 5, 2010 at 10:23 pm
thanks maawm ….courier in mi in ron thon ang
Comment from Sangpuii Pa
Time May 5, 2011 at 12:39 am
Van ziah belh har ve… ð
Comment from admin
Time May 7, 2011 at 2:27 pm
@Sangpuii Pa: Nia, thu han ziah dawn hian rin aiin inpuahchah a la ngai nasa ve hle mai ð


text:
KM 1 PAWH TLINGLO CHUAN MANAH RS 100 CHAWI HI MIRETHEI HMANGAIHNA A NI THEI DAWN A MI :
Nimin khan Champhai to Zokhawthar Maxi Cab Owners Welfare Committee leh Champhai to Zokhawthar Sumo Service Association te chuan Chanchinbumite kawmin Sawrkar lamin Zokhawthar khawtlang nen an buaina chungchang a chinfel hma chu Sumo tlan tir tawh lo an tum thu an sawi.
Nimin chawhnu dar 1 khan Champhai MJA Press Club-ah Champhai to Zokhawthar Maxi Cab Owner Welfare Committee leh Champhai to Zokhawthar Sumo Service Association te chuan Press Conference kovin Champhaileh Zokhawthar Sumo fare Rs 150 chu a to loh thu an sawi a. Zokhawthar Maxi Cab/Service te hian an permit in Tiau thleng a huam laiin Zokhawthar khawtlang chuan Tiau Lui thleng tlan an phal lova, an khaw chhungah passenger te Drop tir vek thin an nih thu leh passenger harsa ve tak tak te pawh Zokhawthar Sumo Counter atanga Km 1 pawh tling lo Tiau lei thleng Taxi in Rs. 100 leh Bike 125 (Foreign Bike) in Rs. 50 te an phur thlak leh thin dan atanga tehin Sumo chuan man Rs. 150 hi a to an tih loh thu an sawi a. heng Bike 125 te hian Champhai District Transport Office ah Registration an neih loh thu leh chhiah an pek ngai an hriat loh thu an sawi a. Mipuite tana a awlsam zawk nan leh Maxi Cab Service Permit in a huam tel ang ngeia Tiau Luia Sumo Counter hawn phal sak turin an phut thu an sawi bawk.
Champhai leh Zokhawthar inkar chu Zokhawthar khawtlang hruaitute ngen angin dar bithliahah tlan thin a nih avangin hun tiamah chuan Passenger an khah lo pawha an tlan chhuah tho thin avangin Rs. 150 lo chuan tihngaihna a awm loh thu leh Zokhawthar khawtlangin kawng chhiat chhuanlama Rate tisang anga an sawi chu kawng chhia chu an chhuanlam a nih ber loh thu a sawi a. Zokhawthar chu Border Trade Centre a nih avangin Champhai atanga khawdang Sumo chuan man nen khaikhin theih a nih loh thu an sawi bawk.
Champhai atanga an passenger phurh thlak mi harsa tak takte bungrua rit tak takte Zokhawthar Sumo Counter a hlan thlak hmasak phawta, man to taka Taxi leh Bike hman ngai thin chu mirethei leh harsa hmakhaw ngai intite tan chuan thil tih chi nia an hriat loh thu leh an permit in a huam ang ngeia Champhai atanga an passenger phurhte chuan man ngai renga Tiau thlenga phurh tlang an duhna te chu dodal tawh lo se an duh thu an sawi bawk.
Chanchinbumite zawhna chhangin Champhai to Zokhawthar Maxi Cab Owners Welfare Committee leh CHamphai to Zokhawthar Sumo Service Association te chuan inbiakremna a awm hma chuan thiam chin awm lova ZOkhawthar leh Champhai inkarah an motor te tlan tir an tum loh thu an sawi a.
Hetih lai hian nimin thleng khan ZOkhawthar khawtlang chuan Sumo chuan man tih tlem phur hian Sumo tlan turte an la dang a.Sawrkarin mipuite thlavang hauh tura a tih tur hun an nghah thu sawiin sawrkar rate ang em em ahnaiam tlan tir an phut loh thu leh Rs. 100 pawh hi MMCDA ten rate tihsan an tumna aia la sang zawk fe a nih avangin tha tawk hlea an ngaih thu an sawi bawk a. MMCDA ten rate thar an puan ang chuan Zokhawthar leh Champhai inkar Sumo chuan man hi Rs. 84 tur a nih thu leh Sawrkar rate ang chuan Rs. 56 a nih thu an sawi bawk.
HEROIN MAN HNEM :
Champhai Police Duty ten nimin chhun khan Zokhawthar kawng (Mualkawi leh Melbuk inkar) Champhai District Park pengah Heroin Hawng 20 an man a, Heroin neitu a puh leh a phurhna lirthei pawh man nghalin, thubuai siamsak a ni. Champhai Police hotute hnen atanga thu dawn danin, nimin zing atanga khan ZOkhawthar atanga Champhai lam pan lirthei lokalte chu District Park pengah an enfiah (random checking) a. Lirthei pakhat (Maruti Car) chuan Heroin Hawng 20 (Gram 292) phurin, Heroin neitua puh Lirthei neitu leh a khalhtu Lalruatfela (27) s/o Ralliana (fam) Zokhawthar a cheng nia insawi chu man a ni. Heroin neitua puh Lalruatfela hi ND&PS Act tlawhchhana thubuai siamsak a nih bakah ruihhlo phurhna a puh lirthei pawh Champhai Police Station ah hren nghal a ni a, Heroin hlut zawng hi tualchhung hralhna a chhutin Rs. nuai 10 man a ni. Lalruatfela hi nimin khan District Count ah inlantir nghal niin, nimin vek khan Champhai District Jail ah dah luh nghal a ni.
CDFA GENERAL BODY MEETING :
Vawiin chawhma dar 11 hian Champhai District Football Association te chuan I&PR Auditorium CHANEM Building ah General Body Meeting an nei dawn a, Ist Session ah Er Lalrammawia, SE PHED in khuallian niin a hmanpui ang a, he hun hi IC Hranglura, Sr. Vice President in a kaihruai ang a, khuallian leh CDFA President C. Hualrikhuma hnena atangin thusawi ngaihthlak a nih dawn bakah Secretary leh Finance Report ngaihthlak a ni bawk ang. Chawhnu lamah Rorel inkhawm neih a ni ang a, kum 2018-2020 chhunga CDFA hruaitu thlanna neih nghal a ni bawk ang. CDFA General Body Meeting hmanpui tur hian Mizoram Football Association atangin Lalsawma, Hony Vice President a rawn kal dawn bawk a ni.
THISEN HLU PE :
Nimin khan Champhai Zotlang Zirlai Pawl te chuan CHamphai District Hospital Blood Bank a dah turin thisen an pe.
Champhai Zotlang Zirlai Pawl te chuan an din champha vawi 9-na pualin nimin khan mamawh apiangte hman turin Champhai District Hospital Blood Bank ah thisen an pe a. Thisen hi Unit 13 pein mipa 11 leh hmeichhia 2 ten an pe a ni. Champhai Zotlang Zirlai Pawlte hian kumtin an veng chhunga zirlai ti tha te chawimawina hun an hmang thin a, kumin hian Career Guidance & Counselling Programme an lo hmang tawh bawk.
NLUP FAIR-CUM-EXIBITION - 2018 THLIRLAWKNA CHAMPHAIAH NEIH A NI :
Nimin khan Champhai DC Conference Hall, Keifangtlang-ah Bawrhsap Pu Vanlalngaihsaka hovin Champhai District NLUP Fair-cum-Exhibition Organising Committee an thukhawm. He hunah hian District Level NLUP Fair-cum- Exibition-2018 neih dan tur chungchang thlirlawkna neih a ni.
District Level NLUP Fair-cum-Exibition neihna hmun atan hian Kahrawt Field leh Community Hall-te chu ruat niin, a hun atan May ni 11 chu ruat a ni a. Ruahmanna hmasa a NLUP Kutpui May Ni 3-4 chhunga neih tura tih chu sawrkar programme kal lai mek Gram Swaraj Abhyaan leh Youth Summit & Road Show-te a awm avangin remchan zawknain May Ni 11-ah sawn a ni.
NLUP Kutpui hi May Ni 11 chawhma dar 10 ah hawn a ni anga, a duh apiang tan nilengin a dawr theih dawn a ni. Meeting-ah hian Line Department hrang hrangte chanvo sem niin inpuahchahna tura an mamawhte pawh thehlut tura hriattir an ni a. Fair-cum-Exhibition-ah hian Line Department ten an hnathawh dan leh an hmasawnna photo exhibition leh Video show-te hmangin an pholan dawn bakah an hnuaia kuthnathawktuten an tharchhuah chi hrang hrangte an phochhuak ang a, hengte hi a hmunah hian man tlawm zawk za zela 20 subsidy-in a lei theih dawn bawk a ni. Stall tithate hnenah lawmman pek nise tiin meeting chuan a rel bawk a. NLUP Fair-cum-Exibition hlawhtling tak huaihawt anih theihna atan mipuite he Kutpui hi chhim theuh turin Organizing Committee chuan a sawm nghal bawk a ni.
Thukhawm chuan a zau thei ang bera NLUP Kutpui puanzarna neih nise tha a ti a. District chhunga VC tinte sawmna lehkha pek nise a ti a. Chanchinbu leh Cable TV lamahte a zau thei ang bera puanzar nise, heng bakah hian District chhunga remchang laiah-te NLUP Fair-cum- Exibition a tel tura sawmna Banner-te tar nise tiin a rel bawk a ni.


text:
Engmah nei lo mah ila,ka hausak hun chu hetih hun hi a ni asin,zan thla eng hnuaiah hian alawm lungmantam zawng zawng pawh ka thlakhlelh loh hun chu. Tunah heti hian pawnah ka thu a,engnge ka thlakhlelh chuang ang tiin ka inzawt zawn fo asin. Hmanah..hmanah nula pawh an upat em em lai khan khi thlapui roh khian min zem â tawh a,nula mai pawh ni tawh loin naupang 'nutei' ka nih hnuah pawh min la zêm â ta tho mai a..
'lover's moon' a ni tih ka hriat hma paw'n a hlutna haichhuak zo tura ka fin tawk loh vang nge,khatih hun lai khan thla en zan a nih tawh phawt chuan pâwna thut kha routine angin ka nei tlat mai. Tunah 'lovers moon' nge thutiampui he hu lo mahila thla a seki det2 tawh hi chuan rilru hi a lovers moon ruih mai zel tawh a,a hlutna erawh ka la chhutchhuak lo fo. Ka naupan avanga ka fin tawk lohna kha ka puitlinna hian 'finna' a la pek belh lo a niang nge..lunglen bak a chah chhuah teuh si lo.
Thinlung nguite tan engnge a thlen ang tiin lengzem hla lungchhiat thlak ber pawl 'hello darling' ka'n ngaithla sateh a, kum tam tak ka hloh tawh 'ka di' tih tur ka neih miau loh avangin rilru pawh a ti peng leng pawng thei lo,mahse engngatinge ka mittui a tlak si.
Sawi tur tam tak ka nei a, engnge ka sawi hmasak ber ang tihah erawh ka buai a ni. Amazon ramngaw luhchhuah ka chak zia ka sawi chuan ka lunglenna hian min kiamsan ang tih ka hlau si, tlang bul thuta mahnia zan thlifim dawn paha thlaeng chhîm ka chak zia ka sawi chuan ka tap ang tih ka hlau bawk si, engtin nge ni ta ang le? Mak ti leh hamhaih reng reng hian he zan hi ka hmang ral dawn em ni? Teuh lo mai..mahse engtin nge ka tih chuan ang.
Ka thinlunga thu khatliam zawng2te hi dik leh fel famkima sawichhuah dan chu zawng thin mahila ka hmu si lo, heng thu zawng2te hian engtik ni emawah chuan min liam san ang. Ka thinlung te hi a ngui hmain ka zawng ang chawlhna chu. Kum sawm pawh liam mahse ka zawng ang ka hmuh hma chuan. Tichuan engatinge ka lungngaih ang le, heta hi ka awm e, chhawrloh thlapui tawiawm turin tun hun ka nei alawm, zanin ngei hi


text:
BEIPA CHHAICHHI
Composed: A. Beimopha
Sa: Kalvary Krossngia Hlychho
1.He khizaw su to râh to liata a ypazy,
Molai mochyh photozy hnoh ta;
A pachhana thâtihpha,
Bietlâh awkheipa ta;
BEIPA ta miah a hnawna a châ.
Chorus:
BEIPA chhaichhi hmâtlâhpa thyutliapazy,
Eima lochona daihti liata;
Krista vyuhta lyuhchâpa eima châna hawhta,
Thâtihpha he phuah suh u.
2.Krista vyuhta lyuhchâpa thyutliapazy saih u,
Thyu ula a hra bâ ei suh u;
Pachhana bie pahno leita,
Ama leidia khia,
Ama thisaih maoh eima phao aw.
3.Hriatuhapazy y lei vâ pachhana pahno lei ta,
Bei kyhpachâzy leidia hai ei;
Amo pachha ta patlâhna rai hria awpa ta,
Ahy sie aw ta ahy pua aw.


text:
Tui pump nana hman tur enchhin
Greater Champhai Water Supply Scheme-a Electric hmanga tui pump-na khawl hman tur, 33 KV sub-station chu zirtawpni(8-5-09) tlai khan hlawhtling taka enchhin a ni. He 33 KV Sub Station-a transformer bunte pawhin an hnathawh tur angin hna an thawk thei a, Electric hmang chi tui pump-na khawl enchhin hun atan erawh chuan tun thla ni 14 leh 15 khi ruat a ni a, hetah hian tui pump-na khawl siamtu Company, Mather and Platt Pump Ltd, Pune atangin an aiawh pawh tel tura hriattir a ni. Hetihlai hian Greater Champhai Water Supply Scheme-a diesel engine hmangin tunlai hian tha taka tui pump theih a ni a, tui pump chu mipui tan tam tawk lo deuh mah se, Electric khawl hmanga pump theih a nih hunah chuan Champhai khawpuia chengte hian hnianghnar takin tui an dawng thei dawn a ni. Tunlai hian khawpui chhunga tui connection la duh chhung-kuate hnenah tui connection pek hna ngawrh taka thawh a ni a, hnathawh dan tun hnaia a hmuna entu, Principal Secretary, PHE changtu, Pi L. Tochhawng chuan tui connection latuten tui pipe sei tak tak hmanga hla tak atanga tui an la thin chu mipui tan harsatna siamtu a ni tih hriain hnai zawka an lak theih nan T-Cluster tam zawk siam turin Department mite a hrilh a, hei hi bawhzuiin cheng nuai 35 seng turin hna thawh tan a ni.
========================================
Police-in lawm
Inrinni(9-5-09) tlai khan Champhai Police ten Inter Office Volleyball a Champion an nihna sawm bikte nen zanriah kilhovin Champhai Thana ah an lawm a, Semi Final an khelhpui, Power Dept., MJA leh CDVA hotuten he hun hi an hmanpui.
=========================
Musical Meet
Tunkar Ningani(14-5-09) zan atang khian Venglai Kohhran Centenary Hall-ah Vengthlang Pastor bial Musical Meet neih tan a ni dawn a, thu leh hla a Intihsiakna chi hrang hrang neih a ni ang. Intihsiakna hi Medal Tally a kalpui a ni ang.
========================
Kawng ti ping
Zirtawpni(15-5-09) chhun dar 1 vel khan Khawzawl thlang Tuichang thlenhma kawngchhaka lung IR hovin an laa, an lunglak avang hian lung an duhaia tam a chim tak a vangin lirthei kal vel tlai dar 6 vel thleng an tangkhang phah a ni.
==============================
Famchang
Pi Laiziki (74) Pu Chawngkunga farnu chu Pathianni(10-5-09) dar 7:00 khan pumna avangin anmahni chenna inah a boral a, a unaunu Pi Nubuangi, Kahrawt-ah a ruang hi lak a ni a, Thawhtanni khan Kahrawt thlanmualah vuiliam a ni ang.Amah hi pasal neilo nula hnahkhat a la ni.
==========================
Item 2-ah 1-na
CYMA buatsaih (5-8,5,09) chhunga Inter Branch YMA Sport Aizawla neih zawh takah khan Champhai aiawha kal David Lalkhawngaiha S/o Rongheta, Venglai chuan Discuss leh Javeline Throw lawmman pakhatna a la ve ve.
=====================
Jail-ah MLA
Champhai North bialtu MLA Pu TT Zothansanga leh block hruaitute chuan Pathianni(10,5,09) khan District Jail tangte tan zanriah an buatsaih sak a, an chungah jail tangte an lawm hle tih thu kan dawng.
===========================
Bike ruk sak
Pu R.Lalremmawia (Marema) Bike Yamaha RX chu Dt 11,5,09(Thawhtanni) khawvar dawna thli leh ruah in Champhai a nuai lai vel khan misualin an ruk sak a, tun thleng in a awmna chin an la hre thei lo.
==================================
Hindi Training
Thawhlehni(12,5,09) chawhma dar 10:00 atang hian Zirtawpni(15,5,09) thleng awh tur Champhai Block huam chhunga Middle School Hindi Teacher training chu SSA Training Hall, Champhaiah neih tan a ni dawn.
===========================
NLUP kalpui huna Horticulture huam tur chinah VC-te training pe
NLUP Programme kalpui tur chungchang inhrilhfiahna ni pahin, Thawhtanni khan Horticulture Department in Programme a kalpui tur chin inhrilh hriatna leh Pre-Survey neih dan tur chungchang training chu New Champhaia Horticulture Department Training hall ah neih a ni a, he hunah hian Champhai Town chhung bakah Chhim lamah Dilkawn leh Bulfek zawl huamin, hmar lamah North Khawbung leh Ngur huamin V/C 25 huama VCP leh Secretary ten training hi an nei a ni.
Inkhawm kaihruaitu Pu C.Lalremsiama (Pu Mapuia) SDHO chuan tuna an inhmuhkhawmna chu NLUP kalpui a nih huna Horticulture dept.in a huam tur chin inhrilhhriatna leh chumi atana Survey hmasa lo neih lawkna a ni tih sawiin Horticulture Dept. hnuaiah hian Sapthei, Iskut, Grape leh Serthlum a huam dawn a ni a ti a.
Tih tak taka thlai chinga Hlawhtling thei tur chin hriatfiah hmasak phawt a ngai a, heng thlai chinna atan hian Khawchhak lam hawi ram chu a tha ber a, a dawtah hmarchhak lam hawi, chumi dawtah khawthlang lam hawi, chumi dawt lehah chuan chhim thlang hawi a niin Chhim lam hawi ram chu a tha lo bera ngaih a ni tih Pu C.Lalremsiama chuan a sawi.
Horticulture Dept. hnuaia thlai chin tur bikte hi Tui hmuh that theihna, Lui luang lak penin a chawm theih ram tuikawng emaw, Pipe hmang emaw chawm theih ram chu a tha ber a, hnianghnar taka tui hmu thei lo ramah heng thlai te hi chin hlawhtlin tak tak theih beisei a ni lo tih SDHO chuan a sawi bawk.
Khaw hrang hrang VC te chuan an mahni huam ah heng thlai Sapthei, Iskut, Grape leh Serthlum te hlawhtling taka ching thei tur leh ching duh zat (NLUP Trade atana thlang duh tur zat) te, an ram dinhmunte an lo survey vek ang a, May ni 20 ral hmain SDHO Office ah an thehlut ang a, May thla ral hma ngeiin Aizawla Horticulture Office ah thehluh leh tur a ni ang.
=====================================
MLA-in College tlawh
Champhai North bialtu MLA Pu TT Zothansanga chuan Thawhtanni khan Govt. Champhai College tlawhin an dinhmun a enfiah. MLA hi Principal Pu V.Suakbuanga’n lo dawng-sawngin college building te leh BCA zirna hmunte a tlawh a, Principal chuan building chhiat tawh thu leh thawktu indaih loh avanga harsatna an tawh thute lo hrilhin Pu TT Zothansanga hian a theih anga hma a lak tur thu hrilhin a lakah hian beiseina an nei sang hle. Pu TT-a hi vawiin hian Aizawl lam panin a chhuk zin chhuak leh dawn a ni.
=======================================
Training nei
Sub-Hqrs.YMA Camphai leh Wildlife Wing bultumin Nilaini (May ni 13) khan Murlen National Park leh Lengteng sanctuary catch Area khua Frince Village leh YMA hruaitute tan Training on Wildlife Protection Under protected area chu Sub-Hqrs.YMA Office, Tlang-rawtah neih a ni a, he hun rawn hmanpui tur hian Pu Liankima Lailung DCF Wildlife Division Aizawl leh Pu C.Lal-biaka DFO Wildlife Division, Khawzawl te an lokal a ni.
=========================================
Famchang
Tv.Lianthangvunga (20)New Champhai (Zopar hnuaia thawk) thin chu Thawhlehni(12,5,09) zing dar 8:45 vel khan a Tractor khalh chesual vangin Vaipuanpho, Ailawng kiangah a boral a, a ruang hi Postmortem a nih hnuah Thawhlehni zan khan Champhaiah a ruang hi rawn phurh chhoh a ni a, Nilaini khan New Champhai thlanmualah vuiliam a ni.
Biakdinthara (KUm 7) S/o Pu Chhuanawma, Zotlang chu nimin chawhnu dar 2:00 vel khan Pumna vangin an mahni chenna Inah a boral a, vawiinah vuiliam a ni.
======================================


text:
Serchhip District Level Horticulture Crop Exhibition chu nimin khan Serchhip Town Hall-ah neih \an a ni a, Horticulture Department Director, R. Zotawna chuan he Exhibition hi hawngin he huna thlai leh pangpar phochhuah te chu Vawiin chawhnu lam thleng hian a duh apiangte tan tlawh theih turin phochhuah a ni ang.
Serchhip-a Horticulture Department in Mission for Integrated Development of Horticulture (MIDH) sum hmanga an buatsaih he Exhibition hawngtu, R. Zotawna chuan Horticulture Department changtu Minister hova Meeting an neih ah Central a\anga sum an hmuh hmangin District tina Horticulture Crop Exhibition neih hi an rel thu leh hemi tih hlawhtlin a ni leh kuthnathawktute thawhrah a taka hmuh tur a awm chu lawmawm a tih thu a sawi a. Horticulture Crop Exhibition hi tunhma lam a\anga lo buatsaih a nih tawh thu pawh sawiin, hnathawktu ten an thil neih leh an thiamna an phochhuahna hun anih bakah, an la neihloh, midangte hnen a\anga an hmuh theihna hun leh an inzirna hun pawimawh tak a nih thu a sawi a, lawmman lak ngawr ngawr chu Exhibition hlawhtlinna a nih loh thu a sawi bawk. Hroticulture Department Director chuan Serchhip khua chu ‘Rice Bowl of Mizoram’ leh ‘Vegetable Bowl of Mizoram’ tih ngam a nih thu sawiin, tuna buh leh thlai chi hrang hrang chin mek bakah Purunsen pawh uar zawka chin tum a nih thu a sawi a, kuthnatawktu ten tam zawk an tharchhuah theih nan sorkar chuan a theihna ang angah puih zel a inhuam thu leh vawilehkhat a tih vek theih a nih loh avangin a tahtawla hmalak zel a nih thu a sawi a, rinawm leh taima taka mahni hna \heuh thawk turin he huna kalkhawm kuthnathawktute chu a chah bawk.
Serchhip Division Horticulture Officer, Zosiamliani kaihhruai he hunah hian Horticulture Department Joint Director, Lalliankima pawhin Serchhip District-ah Mizoram chhim leh hmar, chhak leh thlang a thlai chi hrang hrangte hmuh tur a awm thu sawiin, ‘Mizoram-ah a aia \ha a awm lo ang’ tih mai tur khawpa \ha pawh hmuh tur tam tak a awm thu a sawi a, hetianga kuthna-thawktute thawhrimna rah hmuh tur a awm chu lawmawm a tih thu a sawi bawk.
Nimin a \an tak he Exhibition-ah hian Pangpar chi hrang hrang 248 leh chawhmeh chi thlai chi hrang 68 leh Thei lam chi 46, a vaiin item chi 362 phochhuah a ni a, heng thil te hi mi hrang 109 te phochhuah niin he Exhibition hawnna neih zawh a nih a\ang hian mipuite tan tlawh theih tura hawn nghal a ni a, item hrang hrangah hian a ti\ha thlanchhuah tur niin lawmman pakhatna in Rs. 1000, pahnihna in Rs. 700 leh pathumna in Rs. 500 an dawng anga, Consolation Prize pawh Rs. 400 zel pek an ni bawk ang. He Exhi-bition hi Vawiin chawhnu dar 1:00-ah a kharna leh lawmman semna hun hman a ni ang.
Popular News
Tunlai hian PAN CARD hi a lar hle a, a awmzia hria tam tak kan awm laiin a awmzia hre mumal mang lova neih a \ha an tih vanga siamtir ve ta ngawt lah tam tak an awm. A bik takin Taxation Department lam ten dawrkai te tan siam ngei ngei tur tiha thuchhuah an siam tak atang phei hi chuan he thil hi engemaw a awmzia le tih hi kan khawlai ti ti a ni ta fo mai. Chuvang chuan a kalphung leh a awmzia hi theih ang angin hrilhfiah i lo tum dawn teh ang.
MBSE in HSLC Exam result nimin-a a tihchhuah ah Marian H/S Serchhip-a zirlai in pakhatna hauh
Mizoram Board of School Education (MBSE) chuan nimin khan kum 2017 High School Leaving Certificate (HSLC) Exam result tichhuakin Marian High School Serchhhip-a zirlai, Laldintluanga s/o C. Lalengthanga, Serchhip Chhim Veng chu Mizoram pumah pakhatna a ni.
Committee peng din thar
Serchhip Sub-Hqrs. YMA hruaitu thlanna neih a nih hnuah Committee peng hrang hrang din thar an ni leh ta a,
Tun thla tawp lamah Scholarship pekchhuah hman beisei a ni
Nimin khan MZP General Hqrs. hruaitute leh Mizoram Scholarship Board Secretary, JH. Zoremthanga te chuan Mizoram Scholarship Board Office-ah inkawmna neiin Zirlaite Scholarship chungchang sawihona neih a ni.
CADC-ah sawrkar tur chianglo
Chakma Autonomous District Council-ah pawl pahnih BJP leh Congress \angdun leh MNF in Sawrkar an siam theih thu an thlen avangin sawrkar siam tur hi Floor Test hmanga thlan a ngai dawn nia hriat a ni.
VAIHLO LEH NU HRISELNA
Serchhip-ah Crime Review Meeting neih a ni
Nikum aiin kumin ah thubuai ziahluh a pung nasa
Serchhip District chhungah nikum (2017) kumtir thla li (4) chhung aiin kumin (2018) kumtir thla li (4) chhungin thubuai ziahluh nasa takin a pung a, nikum January - April chhungin thubuai 64 ziahluh a nih laiin kumin a hemi chhung hian thubuai 81 zet ziahluh a ni.
Serchhip District chhungah nikum (2017) kumtir thla li (4) chhung aiin kumin (2018) kumtir thla li (4) chhungin thubuai ziahluh nasa takin a pung a, nikum January - April chhungin thubuai 64 ziahluh a nih laiin kumin a hemi chhung hian thubuai 81 zet ziahluh a ni.
Sports Incentive Cash Award sem
Sports Minister, Zodintluanga chuan nimin khan Mizoram infiammi, rampawn leh ram chhunga medal la te hnenah Incentive Cash Award a sem.
CM hovin Mizoram State Biodiversity Board \hukhawm
Mizoram State Biodiversity Board chu nimin khan an Chairman, Chief Minister Lal Thanhawla hovin CM's Cabinet Meeting Room-ah an \hu-khawm.
New Pension Scheme chungchang zirhona Aizawl-ah neih a ni.
Mizoram sorkar-a Finance Department leh NSDL e-Governance Infrastructure Limited, Mumbai \angkawpin an buatsaih, nikhat awh New Pension Scheme chungchang zirhona “Workshop on New Pension Scheme” chu Tourist Lodge, Chaltlang-ah neih a ni.


text:
Mizo tih hi a chhuahna la reilo hle mahse, Mizo tih hian a huam hi a zau thawkhat viauvin ka hria. Chu tih laiin mi thenkhatin Lusei/Lushai/Duhlian tawng hmang ho choh hi Mizo emaw ti kan la awm tlat a, Lusei/Duhlian tawng hmang velo lahin Mizo-ah kan inchhiar thei tlat lo mai hi kan ngaituah chian a ngai a ni. Mizoram, Manipur leh Burma a Mizo intite hi Lai(pawih), paihte, hmar, zophei, zotung, lusei,Mara,etc.. te kan ni a, kan chi leh kuang pui ngei Lusei/Duhlian tawng an hmang loh vanga Mizo-ah ka ngai lo tlat mai hi enge Mizo kan teh fung ni ta ang? Mahni tawngpeng te te nei ho pawh Lusei/Dulian tawng hmang zingah kan chipui ngeite Mizo-ah an lung awi a Mizo an in tih si chuan ngah nge Mizo chu kan nih lohna bik tur awm ang?
Zofate Burma, Bangladesh, Manipur & Assam awm te hi kan zavai hming atan huapzo hming tur hi la nei loh mah ila, mahni inkoh dan te te hi inhriatthiampui tawn i la, inzah tawn i la, Mizo pawh hi huapzo hmingah pawm tlang vek lo mah ila, Mizo intite hian kan unaute hi huam tel tir vek ila; Mizo tih awmzia pawh hrilhfiah peih ila chuan kan unaute pawn an pawm ve mai a rinawm.
kan inpumkhat/lungraul theihlohna ni a ka hriat chu, mahni Chi & tawngpeng theuh tihlar, tihhmingthan & chawisan ka tum a, a chantha zawkte’n chan chhe zawkte ka hmusit a, intifing deuhte’n la changkang lo deuhte fiamthu thawh nan leh trawngkam tlawm tak tak a tawngkhum kan chin vangte hi niberin ka hria.
Ram sawrkar thatloh vang leh eizawnna harsat vangin Burma Zofate Chin state , Kale/Kalay & Kabaw a mite’n Mizoram-ah sum an dawng, hna an rawn zawng, an rawn pem lut a. Mi sang tam tak zingah mahni tlanghmasial, miduham, thilthalo tih pawi ti lo an awm angin mifel tak tak leh Zoram tihmasawntu leh tihmingthatu pawh an awm a. Unaute dinhmun hriatthiampuina nei hauhlo a, kan diriam a, kan hmusit a & kan deusawn chuan inpumkhatna chu a hnai lo viau ang. Chutiang bawkin, Manipur lam pawh mahni chibing inlak hranna leh chi leh chi innghirnghona a vangin helpawl an tam hle a, nunna chan pawh an tam hle a, a ralmuang lo a, eibar zawnna pawh a khaihlak phah hle a, Mizoram Inpui ber panin mi tam tak an rawn kal a, mipui ten kan lo dawnsawn dan leh kan lo en danin a zir loh chuan inpumkhatna ka tichhe thei hle bawk a ni. Tin, Burma & Manipur lam pawn kan unaute hnenhah pur kan chaw a, eizawn nan leh awm nan ka duh a nih chuan unaute tan hnawksak lo leh rilru nei tak a, Mizoram tan kan theih ang tawk kan tih ve hi a tul a ni. Mahni tanghma choh thlir a, unaute tan tha lo tur pawh tih kan pawi tih loh chuan unau mah ni ila, eng tin nge min ngaihdam reng ang a, eng tin nge lawm tak a min lo dawnsawn reng theih ang?
Mizoramah sualna hrang hrang, thil tha lo chi hrang hrang ti an awm teuh a, chungzingah chuan Burma mi leh Manipur mi pawh an awm a. Media lam hian kan thu ziakin a zir tawk loh vangin kan unaute thil tihsual mipui thin khei tur zawng leh punlun tur zawnga ka ziah vang te pawh hian thil thalo inhnawhchhuahna te, kut intlak mai duhna te a chhuak thei a. Hengah hian Media lam mi pawn mahni eizawnna kan chanchinbu hralh kalna tur ringawt ngaituah lovin, kan hnam inpumkhatna leh inhriatthiam tawnna kan neih theihna tur zawngin ziak thin i la & nger bik/tan bik nei lovin ziak i la; kan hnam tan hian a tha zawk ngei ang. Kan unaute thil tihsual an awm a nih pawn a tisualate hi dan angin hrem mai ila, a tisual ve lovate thleng thleng kan hnawtchhuak a, ka diriam a, kan hmusit hi chu Unaute chung a thil tih chi a ni lo, Christian kan nihna nen pawh inhmeh lo tak a ni. Kan inhnawhchhuah hian thil tha a thlen em? tih hi ngaituah mai mai i la, kan unaute ngei kan chipuite ngei mangang thlabarin an awm a, awmna ei tur nei lovin an awm a, an hawna tur ram sawrkar an hlau bawk si, an mahni khaw lam a an chhugte’n an rinchan ve em em, ei zawngtu ber hnawhchhuah a nih chuan, chhungkua a buai zo a, eibar zawnna a khaihlak zo vek thin a ni. Tin, Lusei tawng hmang ho hnawhchhuah ni ve thote pawh kha unau dang tawngpeng dang hmang ho khan kut thlak duh maina te a thlen a, Burma lam Zofate inpumkhat & inunauna pawh a khawihpawi thin hle a ni. Tin, Mizoram mi an hnathawktute hnawhchhuah an nih chuan Mizoram hna tam tak pawh a khaihlak a, hnathawktu an awm lo va, mi tam takin harsatna an tawk phah a; tu tan mah thatna a thlen lo a ni.
Kan inen dan leh kan thlir dan hi, a lai atang kan din a lehlam lehlam kan thlir thiam hi a pawimawh a. “Mizoram-ah thilsualti case a ziak chu 99% chu Burma mi a ni”, tih ang chi uar lutuk a sawi sawi chi pawh a ni lova, midangin Burma mi an rinhlelna, an hmusitna, an ngeina ti nasa theitu a ni tih hi hriat a tha. Police file record-ah chuan lo dik tehreng pawh nise, Mizoram mi crime ti tam tak manni awmpui nula pawngsual, hnathawktu hlawhfate hlawh pe duhlo, tihduhdah tuar,etc.. te khi tanpuitu leh thlavang hohtu neiin Burma mi hian khingin case siam ve se chuan a tam ve fu tho ang. Tin, erukna hi sualah(crime) kan ngai lo nge, khing zawng zawng te khi case file vek se chuan sawrkar hnathawk 90% chuan case an nei vek mai lawng maw? Police nilovin NGOs hovin mi an sawisak hlum te, an hrem hrepte hi crime-ah kan ngai lo nge? Kan thil tih diklote khawvel hriat a an puan chhuah meuh chuan kan thinur leh si a, mahni lam inen fiah leh insiam that kan tum chuang si loh chuan mahni leh mahni mawnghlim a inti mualpho lek kan ni mai lawm ni? Tin, Burma mi pawh mahni khua or ramah thilsual kan ti a, man hlauvin Mizoramah te kan tlan chhia a, kan tlanna khua leh tui lehzelah thilsual kan va ti hi mahni tan chauh nilo kan Burma puite tan harsatna kan thlen ani tih hi hriat a tha. “Min hmusit, min enhrang, an inti changkang si an mawl ropui si, an thatchhe si,etc..” tih tih tur pawh a ni lov a, hmusit ngam loh khawp a fel leh tha awm tum mai tur. Burma awm lai angin sawrkarin duh hun hunah tihluihnain kawngsiam nan, sport&games fee, mei sipai hlawh, buh chhun tur, etc.. tihin sum Mizoramin an khawn ngai em? Tihluihnain puak phurh, rel kawng laih, kawng siam, Hydro dam siam, school sak, sipai in sak,etc.. an tir lui ngai che u em? Burma ram angin tihluihnain an ti ngai lo che u a, lawm hliah hliah tlak kan ni . An intih changkan vangin thawmhnawr & bungrua man tam tak tak sumdawn nan kan tawlh luh ho pawh kan hralh theih phah a, an thatchiat vangin inhlawhfa ho pawn hna kan hmuh phah a, kan tan malsawmna a ni zawk tih hi hriat tur.
“Mahni chipuite khua leh tui, an boruak pawh hriatpui lo, hriatthiamna neilo lutuk”, tih tih tur pawh a ni lo va, Burma mi chuan duh hun hunah Mizoramah kan zin lut thei a, Mizoram mi chuan Burma Zofate chenna chu kal chak hle mahse, duh hun hunah an kal ve thei lo va, kan sawrkar sual vangin an rawn zin ve thei lo va, zin chaklo a ni bik hleinem, an chak ve lutuk a lawm. Burma mite kan vanneihna chu India & Burma zofate awmna duh hun hunah kan zin thei a, an nunphung leh an chetzia pawh kan hriat phah a, kan khawhawi a ti zau phah hi kan tan malsawmna liau liau a ni. Chuan, Mizoram mi pawn Burma chu zin thei lomah ila, Burma mi kan unaute mi sing tel Mizramah an awm a, kan unaute khua leh tui, an nunphung, an harsatna te kan hriatthiampui theihna tur chuan kan kawmngeih a, enhranna hmusitna awm lo va, an mananna te leh an harsatna te kan hnena an thlen ngam theihna tur a kan kawm chuan thu engkim zawt ila, rilru hawng takin min hrilh ang a, kan la thlen ngailohna kan unaute khua leh an chhanchin pawh kan hriatthiampui ngei ang.
Ramkhat rau rau a awm pawh khua leh khua in er & in el a, intawng khum a; intih thiam lo mai te hi a awl a. Khaw khat rau rauah pawh veng leh veng insawichhiat leh in er ruk a, innghirngho te hi a awl hle a. Hnam khat unau mah ni ila ram hran kan awm phei chuan mahni thatna sawi hluaih a, lehlam chhiatna sawi vak vak mai hi thil awl tak a ni a. Tunlaiah Internet kaltlangin kan thiltihte a ni la lain khawvel hriatin pho lan theih a ni tawh a, kan hnam hmel ti bal theitu leh ti hmingchhe theitu hi chu tih loh hram tum ila, websites, forum, chat room,etc..ah kan that lohna kan inhnial a kan insawi tawn chuan lehlam lehlamin kan that lohna lai ve ve chauh kha kan zawng a, thil hlui sawi chhuah chi tawh lo thleng thleng kan sawi chhuak thei a, kan thatna lai te te, inhriatpui tawna infakin inzah tawh i la. Mi mawl fal bik tawngkam mawi lo leh chaltlai rawn hmang an awm a nih pawn an tawngkam hman ang a hmang mai lovin thiam takin hrilhfiah ila, tawngkam mawi zawk a hmanna turin fuih zawk ila tutan pawh a tha ang. Thahnem ngaihluatah kan thuziahin mi rilru a khei thei a,groups mail, websites, forum, chat rooms, chanchinbu,etc.. a thu kan ziah pawh uluk takin he Zofate kan inkar chanchin hi kan ziah a ngai a, midang nghaihdan kan ngaih dan nih loh vang a, hnualsawt vak leh a ziaktu tum loh dan thleng thleng thu kan kal pui te hi a tha lo va, kan ngaidan leh kan pawm dan chu zalen tak si fel tak bawk si, mi tan pawm nuam leh lem nuam tur a kan sawi kan ziah hi; a tul tak meuh meuh a ni. Kei ni Vai or Chinese hovin min han zun khum se, an zun a hak a thi vek mai thei tur hnam tlemte hi chu, inngeih dial dialin awm tum ila kan ram kal i siam tha ang u. Kan inngeihlo va, kan innghirngho reng chuan hnam angin ka dingchhuak lo vang a, Kawl ho & Vai ho lawm zawng tak ani ang a, chimralin kan awm mai ang tih a hlauawm hle a ni.


text:
Kan dung nai Hakha Post ah Hakha Khua Thar khawnu, khawpa in Hakha ih Airport tauh dingin thlacamnak le Hlutdaw ah tla cakuatnak an nei thu a phuang.
Hi thu thawn pehpar aw in thuhla phunphun a leng celcel. Hakha lam unau hrekkhat ih an comment peknak ah Falam Surbung cu anmah ten private in an tuah tum, Hakha cu cozah ih tuah sak dingin kan ngiar ding tiah an ti.
Tuzing, April, 16, RFA Chin program in U Ngun San Aung an interview mi ka ngai ih, Falam Surbung cu Chinram ih vanzam tual ah a rembik thu le cozah in Kyat 1 billion budget an pek zo thu theih a si.
Surbung vanzam tual cu 1932 ah mirang pawl in vanzam tual cek tumnak an rak nei nan 1942 ah Japan ral ruangah rak thul sal a si. Cutin 1962 tiang ziang thuhla ngai um lo in a rak um. Newin cozah a kai in hi thu a thok sal ih central cozah in vanzam tual tuah sak ding thu a um.
Falam mipi pawl tla an thatho zet ih 1963 ah, cozah ih nem-hngetnak ngaingai a um hlan ah, mipi in thazang in thirfei, pha-hlai le tupheng thawn surbung vanzam tual an rak cek. Kum 5 sungah cozah lam in ziang thu felfai ngai a um lo ih hlei ah 1968 ah Mizo tapung in Falam bank an ruknak le palik zung pawl an lonnak ruangah hi project ṭhul sal a si.
U Thein Sein cozah a kai in Kawlram ramkulh le ramṭhen pawl ih Airport um hrih lonak cu Chin ramkulh lawng a siih vanzam taul tauh sak ding beiseinak a um. Nan, kan thu le hla cu theih cia bangin khat le khat cuh awk le mai khua ih Airport um ding duh cio a si.
Hakha, Tedim le Falam tiin hmun 3 ah thlingthlanak an nei. Cutiih tlunlam in khawi ih tuah ding ti an zoh rero lai ah Falam khawnu, khawpa in mai thazang suah in surbung vanzam tual ceknak an nei.
Falam khawnu, khawpa pawl ih zuamnak ruangah hlutdaw in Chin ramkulh hrangah Surbung vanzam tual cu nem-hnget a siih budget kyat 1 billion a pek.
Falam khawnu, khawpa upa pakhat le vanzam tual cangvaihnak ih nasa zetin a ṭangtu U Lal Tin Mang in, “Airport famkim in ṭheh suak dingin kyat 15 billion a ṭul. Tu kan ngahmi budget kyat 1 million in a diah lamlam lo. Nan, ngah lo hngak in cu a ṭha ko. Step 1 tiang, zaing maw cen tiang, cu in fehpi ko ding,” tiah Myanmar Times ah a sim.
Hakha MP Pu Robin tla in, ” Airport thu thawn pehpar aw in hmuh daan a phunphun a um. Kei ka hrang ahcun khoi ih um tla poi ka ti lo. A rembiknak, a ṭhabiknak ih a um ding a thupi,” taih a ti.
Pathian in Surbung Airport project le thlanhri pawt in a zonzaitu, sumpai a suahtu zate thluasuahnak pe hram seh. A reihlan ah Falam ihsin vanzam awn kan thei cing ding ih vanzam ṭum tla kan hmu cing ding.
Surbung tlangah aremcang bik tiah khuahlan in tuni tiang an lungkim ciami parah thudang relding aum nawnlo tin karuat


text:
Mizoram Cable TV Owners and Distributors Association(MICODA) chuan Kum 2013 January atanga Monthly fee Rs.250/- a tihsan a rel a.Hei hian LPS leh ZONET Subcriber (Direct a LPS leh ZONET hruai thlenna chin) te a huam ve lo ang.
MICODA Gen. Assembly chuan Cable TV enkawlna senso hautak chho zel ah Aizawl pawnlama Cable TV neitute chu tun dinhmun nguntakina thlir a, tundinhmunah hlawk chu sawiloh,hloh zawk a kal an nih tawh vangin, Cable TV Metwork tlachhe mek chhanchhuahna turin thla tin fee tihsan mai loh chu kawngdang awmin a hre lo a, Monthly fee Rs.200/- nimek chu kum tamtak hman a lo ni tawh a,sorkar in chhiah a lak mek 20% paih hnuah phei chuan Operator kut a lut chu Rs.160 ang a ni.Hetiang a nihvang hian Monthly fee hi Rs.300 emaw a aia tam emawa bithlaih a hun tawhin lang mahse,mipuite hmakhua thlir chungin Rs.250/- a tihsan phawt nise tiin MICODA chuan a rel ta a ni.
Channel leh Programme tamzawk pechhuaktu Aizawl a Cable TV pahnih ten thlatin fee an tihsan loh laia khawpui pawn lama fee tihsan a nih dawntak avanga mipuite rilru tur pawh MICODA chuan a ngaihtuah a,Aizawl a Cable Operator te hian Subcriber nuai tel an neih ve ve bakah Sorkar,Sumdawng leh mimal atanga nitina Advertisement an hmuh pawh Rs.20000 atanga Rs.30000 te a tling phak a,Live Programme leh Programme dang ah sum lakluhna thatak an nei bawk.Hetihlai hian khawpui pawn a Operator te chuan thla fee bak sum lakluhna an nei lova,LIve Programme leh Programme dang reng reng mahni insengso a an kalpui a ngai thung a ni.
Hemi piahlam ah hian tunhnai a LPS leh ZONET ten khawpui pawn lam a an Signal Live a an pekdarh chhoh mek dan leh hemi avanga khawpui pawn a Cable Operator te senso sang chho zel pawh MICODA chuan a thlir a, Cable Operator lian pahnihte signal lakchhawnman sang tak, thlakip a chawi ngai hi mipuite hmakhaw thlir chungin khawpui pawn a Operator te hian tlin leh tlin lo in lak ve zel a tul si a.Tunhnai a hnamdang Film te Mizotawnga letlingtu an pung zel a, heng Flim lettu thahnemtak te hian LPS leh ZONET behchhanin Channel pakhat theuh an nei deuh zel a, a putdarhsaktu an nih vangin LPS leh ZONET te hian sum an pek ve a ngai lo a, hetihlai hian khawpui pawn a Operator te chuan Flim lehlinte hi manto taka an lei a ngai thung a ni.
Hetianga sum senna lo tam chho vel avang leh hmanraw man lo sang chho zel avang hian Aizawl khawpui pawn lama Cable TV Operator zawng zawng te hian mipui rawngbawl hna an thawhna ah sum indaihlohna nasatak an tawk mek a, Monthly Fee hmanlai Rs.200/- hi kalpui reng a nih chuan khawpui pawn a Cable TV Operator te chu an ral zel dawn tih a lang chiang a, heivang hian MICODA chuan uluk taka thil awmdan thlirin, khawpui pawn a Cable TV Operator te tlachhe mek chhanchhuahna awmchhun chu Monthly fee Rs.250/- a bithliah mai chu niin a hria a, heng harsatnate hi hriat thiam puia Monthly Fee Rs.250/- a khawn tur hi lawmtaka pe theuh turin MICODA chuan Mizoram mipuite a ngen a ni.
Sd/-
(J.Malsawmzuala Vanchhawng)
General Secretary
MICODA


text:
HIV/AIDS leh a tak ram
HIV/AIDS leh a tak ram Ram chhunga mihring tam dan atanga tehin Mizoram chu HIV/AIDS hrik pai tamna ber state a ni mek a, Nagaland leh Meghalaya chu 2-na leh 3-na ve ve an ni bawk a ni.
Hmarchhak state hi a chhe lam tehfungah hian kan sang duh ang reng fu a,cancer, vaihlo tih-ah te pawh a hluarna hmun nia sawi kan ni fo thin a, tuna HIV/AIDS a tamna hmun state 3 te phei hi chu Kristian tamna hmun a ni lehnghala. Kan sakhaw vawn hian a chhe lamah hian min veng lem lo niin a lang a, a vuantute kan chiangkuang lo hle ti ila a sual tam lo khawp ang.
HIV kan hriat tirh khan a darh chakna ber chu drug hmang leh nawhchizuar te zingah a ni thin a, drug inchiuna atanga inkaichhawn hi a darh chakna ber hun rei tak a ni hman a ni. Mipui mimirah tai darh lovin heng mi-ahte hian hun rei tak chhung chu a awm a ni. Hun engngemaw chen atang khan mimir ah a darh ta a, chutianga a darh theihna chhan chu mipat hmeichhiat hman dikloh vang a ni deuh zela, kawppui te laka rinawmlo te’n nawhchizuarte hnen atangin an kai a. Kawppui nei lemlo mahse a ruka sex hmang thin te pawhin kai ve zelin tunah chuan ‘general population’-ah bu a khuar nghet ta hle a, za a pakhat zelin HIV/AIDS kan vei phah ta hial a ni. Tuna a darh chak berna pawh district 2 ah drug vang a ni a, hei pawh hi helai hmun heroin a hluar vang a ni a, distict dang 6-ah chuan a ruka mipat hmeichhiatna hman chingte chu a thehdarh tu ber an ni a, Mizoram pum khaikhawm pawhin HIV/AIDS thehdarhtute chu sex a inthlahdah te an ni.
Mithiamte chuan nupa/ kawppui nghet nei piah lama sex hman loh hi tha an ti ber a, chutih rualin insum thei thlawt lo te chu condom hmang turin an fuih thin a ni. Hetah tak hian inzirtirna kawngah harsatna kan neiin a hriat thin a, kohhran leh pawl anga condom hman inzirtir hi thil inmil thei lo niah kan ngai a, a dikna thui tak a awm. Chutih rualin mithiamte zirnaah chuan a ruka sex hman chingte vanga darh a ni lawi bawk si a, dinhmun awk ai takah keimahni vek kan inhnuklut chu a ni ber e. Hunpui kan hmachhawn turah pawh hian thalai zawk insum tum lo tan chuan him tum tal a fuh zawk khawp ang.
Tunlaiin heroin a inchiu a hluar leh ta hle mai a, nitin in thuneitute lam pawhin an man chu a ni ta reng mai. Mahse hemi phenah hian man loh tam zawk a awm tih hriat a tha khawp mai. Heroin hluar zel hian a rei hnuah HIV/AIDS darh zel tur ven kawngah a chhe zawngin nghawng a nei thui dawn tih a lang ruak tawh a. Rilru zau tak pua a tak ram hi kan hmachhawn tlan a pawimawh ta khawp mai.
Comments
Leave a Reply
You must be logged in to post a comment.


text:
Lok Sabha inthlanpui neih tur leh Hrangturzo Assembly by-election neih turah Mizoram-a eptu party \henkhat thawhhona tur, United Democratic Front (UDF) chuan an candidate tur an tifel hnai ni a thudawn a ni.
Thudawnna in a tarlan danin, MNF, MPC leh MDF-in an din, United Democratic Front (UDF) hian Mizoram Lok Sabha inthlanpuiah Pu Robert Romawia Royte, Chhinga Veng chu an chuhtir dawn niin a tarlang a, Hrangturzo Assembly by-election ah bialtu MLA hlui, Pu Lalthansanga chu an candidate tur niin a tarlang bawk a ni. Hetihlai hian UDF in Lok Sabha inthlana an Candidate tura an sawi, Pu Robert Romawia Royte hian thuchhuah siamin Party hrang hrang \angrual hian mipui Candidate-a Independent-a ding tura an sawm thu tarlangin, Recognised party-ZNP, MNF, MPC, MDF, BJP, NCP, HPC (Registered) leh an thawhpui ten lungrual taka an pui dawn a nih chuan an sawmna hi pawm a tum thu leh tlin ngei tuma a beih tur thu a tarlang bawk.
Hetianga boruak a awm chhoh mek lai hian nimin khan UDF hi \hukhawmin he inthlanna neih tura Candidate atana an hual, Pu Robert Romawia Royte in chanchinbu hrang hranga thuchhuah a siam chu an pawmpui tih an sawi a, he \hutkhawm kaihruaitu Dr. R. Lalthang-liana chuan MP inthlanna leh Hrangturzo bial bye-election neih tura an Candidate turte hi chiang takin sawi theih la nilo mah se naktuk (Nilaini) khi chuan puan hman an inbeisei tih an sawi a, ZNP pawh heng inthlanna hmachhawn dan tur hi sawipui leh tura an sawm thu a sawi bawk. Hetihlai hian ZNP President, Pu Lalduhoma chuan UDF hnuaia thawkho tur hian inbiakna neih chu an la inpeih reng tih sawiin, amaherawh chu an party in thutlukna mumal tak an siam tawh chu an sawhsawn theilo tih a sawi bawk.


text:
Police SI pakhat chuan mi ramah a training-pui hmeichhe pakhat kut a thlak a, home minister chuan House-ah member-te leh mipuite hriat turin he police hi bantir a nih tur thu leh chhawr chhunzawm a nih loh tur thu a sawi a, mahse a thlawn mai a ni; home minister thusawi hian awmzia a nei ta lo.
October ni 20, 2009 khan North Eastern Police Academy (NEPA) Umsaw, Shillong, Meghalaya-ah 2.2.2009 atanga 35th Basic Training Course beitu Cadet SI Lalchhuanawma chuan a training pui SI C Rosangpuii chu kut a thlak a, NEPA director chuan kutthlaktu hi a hnawtchhuak.
Hetih lai hi 6th Mizoram Legislative Assembly 4th Session neih lai a ni a. He thil thleng chanchinbu-a tarlan chungchang hi home minister chuan House-ah sawichhuakin, "A zahthlak ka ti khawp mai. Khatiang kha khulaia an principal te paw'n an duh tawh loh an ni a. Training chhuah hma hmaa zu ruih avanga hmeichhiate va sawisa kha chu MHIP te pawh hian a hrana lak vun vak loh a thain ka hria a, ban mai tur an ni. Khang kha chu kan chhawr chhunzawm lo ang tih kan sawi nghal duh a ni," tiin a sawi a ni. He thu hi House Member Lalduhoma'n chiahpuam chungchang a zawhna a chhannaah home minister chuan a sawichhuak a ni.
He thil thleng chungchangah hian home deptt lam chuan engtin nge action lak chhunzawm a nih dan vawi hnih a zawt tawh a, mahse chhanna a awm lo niin thudawn chuan a sawi.
Hemi chungchanga thil kal zel dan RTI Act, 2005 hmanga The Aizawl Post-in Information a dil chhanna a hmuh dan chuan DIG (Trg.) Mizoram, Aizawl chuan Nov 10, 2009 khan Show Cause Notice a chhuah a. NEPA-a training SI Lalchhuanawma, rui chunga hmeichhe hostel-a luta a training-pui hmeichhia kut a thlak chungchangah Rule 1044 of Mizoram Police Manual, 2005 hnuaia a chunga hremna (Removal/Dismissal) kenkawh a nih lohna tur chhan ni 10 chhunga sawifiah turin hriattir a ni.
Hei hi SI Lalchhuanawma chuan November ni 11, 2009 khan dawngin November ni 19, 2009 khan a insawifiahna lehkha chu DIG (Trg) hnenah a thehlut a. A insawifiahnaah SI Lalchhuanawma chuan training zinga hmeichhe pakhatin a zarbuai nia sawiin, pawmlai nei a nih avangin hmeichhia chu nei thei lo a nih dan chipchiar taka sawiin, hmeichhia hian intihhlum hial tum anga thu a dawn avanga hmeichhe hostel lama kal niin a insawi.
Hostel chhunga lo awm hmeichhiate hian chhuak turin an lo nam a, an lo beng bawk niin a sawi a ni.
Hmeichhe pakhat a zawn lai hmu tura lut mai nia insawiin, lo tibuai lo tura a hrilh paha talchhuah a tum laiin Rosangpuii chu a tlu ta mai niin a sawi bawk.
Hemi hnu hian Rosangpuii chhungte hnenah a chhungte chuan ngaihdam dilin Pathian hmingin an lo ngaidam niin a sawi nghe nghe.
SI Lalchhuanawma hian November ni 19, 2009 khan insawifiahna lehkha hi a ziak a, hetih lai hian AIG-I, Mizoram, Aizawl chuan November ni 16, 2009 khan SI Lalchhuanawma chu 20.10.2009 atanga hlawh la lo turin Order a chhuah a ni.
Hemi hnu ni18, 2010 khan DGP, Mizoram Aizawl chuan Order a chhuah a; SI Lalchhuanawma hian a insawifiahnaah thiam a intih loh thu leh a chunga zahngai tura a ngen ang hian zahngaihna lantir a ni a, Departmental Enquiry hi kalpui a ni lo ang, tiin Order-ah chuan tarlan a ni. Hei bakah hian a hlawh pawh pek leh a ni ang a, hlawh hrensak a nih atanga a hlawh tur ang pawh pek leh vek a ni ang, tiin Order-ah chuan tarlan a ni a; NEPA Authority-in an remtih chuan training chhunzawmtir a ni ang, tiin Order-ah hian tarlan a ni bawk.
May ni 26, 2010 khan DIG (Trg) chuan NEPA Director hnenah training chhunzawm phalsak tura ngenna a thawn a, mahse NEPA director hian a lo remtih loh avangin June ni 18, 2010 khan Police Training Centre, Dergaon, Golaghat dist. Assam-ah Basic Training phalsak turin ngen leh a ni a, chanchin buatsaih lai hian chhanna hriat a la ni lo a ni.
Hemi chungchangah hian kuttuartu lam chuan, "SI Lalchhuanawma hi suspend a ni lo a, a chungchangah Departmental Enquiry din a ni lo a, hlawh la lo tura tih pawh a lak loh ni atanga la leh tura tih a ni a, training chhunzawm tura dilpui leh mek a ni a, a chungah hian eng action mah lak a ni lo tihna a ni a, hriatthiam harsa kan ti," tiin an sawi.
SI C.Rosangpuii pa chuan sorkar thuneitute kalphung chu mak a tih thu sawiin,"Home minister-in House zahawm takah a member puite leh mipui hriat ngeiah SI Lalchhuanawma hi police atan chhawr chhunzawm a nih loh tur thu a sawi a. Home minister thusawi kha kan ring tawk a, FIR pawh thehluh ngai lo tur leh lo inrawlh chhunzawm tul lo turah kan ngai a, mahse, heti ang hian thil a thleng leh si," a ti a ni.
Monday, June 28, 2010
Hmeichhe kutthlaktu police a zalen
Police SI pakhat chuan mi ramah a training-pui hmeichhe pakhat kut a thlak a, home minister chuan House-ah member-te leh mipuite hriat turin he police hi bantir a nih tur thu leh chhawr chhunzawm a nih loh tur thu a sawi a, mahse a thlawn mai a ni; home minister thusawi hian awmzia a nei ta lo.
1 comment:
- AnonymousApril 8, 2013 at 12:24 PM
Zar buaitu anga a soi hi...pomlai nei ve tho a ni e...ReplyDelete
LALCHHUANAWMA hian a bem a...a vau hial zok ni a thu don a ni...


text:
India, Delhi a hmeichhe naupang thla 8 mi lek chu a laichin unaupa ( cousin ) in a pawngsual a ni. Naupang hi pawngsual anih hnu hian a rang thei ang bera Hospital panpui a ni a January ni 30 khan ziaawm lam a pan deuh tawh thu an sawi.
January ni 28 khan naupang nu leh pa te hna thawk bang haw chuan an fanu chu thisen chhuak hnuangin an hmuh avangin a rang thei ang berin hospital an panpui nghal a, pawngsual anih thu pawh hriat chhuah a ni a, naupang hi darkar 3 ngawt doctor ten an zai bawk.
Naupang pawngsualtu hi an laichin unaupa( cousin) kum 27 in a pawngsual tih hriat chhuah ani a, an man nghal bawk a ni. He thil thleng hi rap thlak tak a ni, naupang thla 8 mi lek chu rawng takin a pawngsual ani a, naupang nunna hi a der thawng hle a Hospital a a nun chhan tum a engkawl hial a ni tiin Chair of the Delhi Commission for Women Swati Maliwal-i chuan a sawi.
Naupang pawlsualtu hi dam chhung lungin tang thei din hmunah a ding mek a, mahse court chuan thu tlukna a la siam lo a ni.
India ram hi pawngsual tam berna ram zinga tel ani a, Hriat theih chinah kum 2015 pawh khan kumtling lo hmeichhe naupang 11,000 chuang te chu pawngsual an ni.